hotchpotch/miracl-hf-unified huggingface dataset:
নীলক্ষেত
নীলক্ষেত বাংলাদেশের ঢাকা শহরের একটি এলাকা। এটির পূর্বে ঢাকা বিশ্ববিদ্যালয়, পশ্চিমে মিরপুর রোড ও ঢাকা নিউ মার্কেট, উত্তরে এলিফ্যান্ট রোড, এবং দক্ষিণে আজিমপুর ও বিডিআর / পিলখানা এলাকা অবস্থিত। বইয়ের বাজারের জন্য নীলক্ষেত বেশ পরিচিত।
বৃটিশরা এদেশে আসার পর থেকেই ইউরোপিয়ানরা বিভিন্ন এলাকায় নীল চাষ শুরু করে। সেই সময় ঢাকার নীলক্ষেত এলাকার বিরাট প্রান্তরজুড়ে নীল চাষ করা হতো। দীর্ঘকাল ধরে সেই নীল চাষ চলে। সেই এলাকাটিতে নীল উৎপন্ন হতো প্রচুর। প্রচুর নীল উৎপন্ন হতো বলেই আজও নীলক্ষেতের নামের সাথে নীল শব্দটি জড়িয়ে আছে। লোকজন এলাকাটিকে চিনেছেও এ নামে। নীলক্ষেত এলাকার নামকরণ করা হয় নীলচাষের স্থান থেকে। যেসব জমিতে চাষাবাদ করা হয় সেই জমিকে ক্ষেত নামে অবহিত করা হয়। এটা বেশ আগের রীতি। নীল এবং চাষাবাদের ক্ষেত এই দুয়ের মিশ্রনে নাম হয় নীলক্ষেত।
আগে নীলক্ষেত এলাকায় কোন বসতি ছিল না। শুধুই নীল চাষ হতো। ১৮৪৭ সালের দিকে ঢাকায় ৩৭টি নীলকুঠি ছিল। তবে পরবর্তীতে নীলক্ষেত এলাকাটিতে বিশ্ববিদ্যালয়ের আবাসিক হলসহ আরো অনেক প্রতিষ্ঠান গড়ে উঠেছে।
বর্তমানে এই এলাকাটি ঢাকা শহরের পুরাতন বই বেচা কেনার কেন্দ্রস্থল এবং সম্পূর্ণ ঢাকায় নীলক্ষেত হলো একমাত্র স্থান যেখানে নতুন, পুরাতন সব ধরনের বই এর দোকান রয়েছে, যা জনসাধারনের মাঝে বই কেনা-বেচার ব্যবসায় জড়িত। তাছাড়া এখানে প্রকৌশল, বিজ্ঞান ও চিকিৎসা বিজ্ঞান সংক্রান্ত বিভিন্ন পাঠ্য পুস্তকের দোকানগুলিও অবস্থিত। ফটোকপি, কম্পিউটারে বিভিন্ন কাজ সহ প্রকাশনা ব্যবসায়-সংক্রান্ত অধিকাংশ দোকান নীলক্ষেতে অবস্থিত।
বেনাপোল
বেনাপোল বাংলাদেশ ও ভারতের সীমান্তবর্তী একটি গ্রাম যেখানে একটি সীমান্ত তল্লাশী ঘাঁটি ও আন্তর্জাতিক স্থল বন্দর অবস্থিত। এই স্থলবন্দরের শুল্ক কার্যক্রম পরিচালনার জন্য রয়েছে বেনাপোল কাস্টম হাউজ। স্থল বন্দরের কার্যক্রম পরিচালনা করে বাংলাদেশ স্থল বন্দর কর্তৃপক্ষ। বেনাপোল রেলস্টেশনের মধ্য দিয়ে বাংলাদেশ-ভারত রেল চলাচল অনুষ্ঠিত হয়।
ভারত-বাংলাদেশ সীমান্তবর্তী বেনাপোল গ্রামটি বাংলাদেশের যশোর জেলার শার্শা উপজেলার অন্তর্গত। বেনাপোলের বিপরীতে ভারতের দিকের অংশটি পেট্রাপোল নামে পরিচিত। এটি পশ্চিম বাংলার বনগাঁ মহুকুমার অন্তর্ভুক্ত।
বেনাপোল যশোর জেলার, শার্শা উপজেলার অন্তর্গত একটি ছোটো শহর যার নিজস্ব একটি থানা আছে। এই থানাটি বেনাপোল পোর্ট থানা নামে পরিচিত।
বাংলাদেশ ও ভারতের মধ্যকার স্থল বাণিজ্যের প্রধান কেন্দ্র হিসাবে বেনাপোল স্থল বন্দর ব্যবহৃত হয়। বেনাপোল হতে কলকাতা মাত্র ৮০ কিলোমিটার দূরে অবস্থিত। মোট স্থলবাণিজ্যের ৯০% এই বেনাপোলের মাধ্যমে সংঘটিত হয়ে থাকে। ১৯৯৬-৯৭ অর্থবছরে এখানে ৫০০ কোটি টাকার পণ্য বাণিজ্য সংঘটিত হয়। এছাড়া বাংলাদেশ থেকে স্থল পথে গমনের প্রধান পথ যশোর-বেনাপোল-বনগাঁ-কোলকাতা গ্র্যান্ডট্রাঙ্ক রোড। এই পথে প্রতিদিন শত শত ভ্রমণকারী চলাচল করে থাকে।
দহগ্রাম ইউনিয়ন
দহগ্রাম ইউনিয়ন বাংলাদেশের লালমনিরহাট জেলার পাটগ্রাম উপজেলার একটি ইউনিয়ন ও বাংলাদেশের অন্যতম বৃহৎ ছিটমহল, যা ভারতের মূল ভূখন্ডের মধ্যে অবস্থিত। এর তিন দিকে ভারতের কুচবিহার জেলা, একদিকে তিস্তা নদী, নদীর ওপারেও ভারতীয় ভূখণ্ড। ভৌগলিক কারণে এটি দহগ্রাম-আঙ্গোরপোতা ছিটমহল নামেই বেশি পরিচিত। এ ইউনিয়নের মোট আয়তন ২২.৬৮ বর্গ কিমি. ও মোট জনসংখ্যা প্রায় ২০,০০০ জন। ১৯৮৫ সালে দহগ্রাম ও আঙ্গরপোতা ছিটমহল একত্রে পাটগ্রাম উপজেলার একটি স্বতন্ত্র ইউনিয়ন (দহগ্রাম ইউনিয়ন) হিসেবে ঘোষণা করা হয়। ১৯৮৯ খ্রিষ্টাব্দের ১৯ আগস্টে এখানে ইউনিয়ন পরিষদের উদ্বোধন করা হয়।
১৯৪৭ খ্রিস্টাব্দে ভারত বিভাগের সময় তদানিন্তন বাংলা প্রদেশটি ব্রিটিশ শাসকেরা ভারত ও পাকিস্তানের মধ্যে ভাগ করে দেয়। মুসলিম সংখ্যাগরিষ্ঠতার ফলে দহগ্রাম, যা ভারতীয় ভূখন্ড দ্বারা চারিদিকে পরিবেষ্ঠিত, তৎকালীন পূর্ব পাকিস্তানের ভাগে পড়ে। এটি ছিল ভারতে অবস্থিত পাকিস্তানের বৃহত্তম ছিটমহল। ১৯৫৩ সালের পূর্বে পাকিস্তান দাবি করেছিল যে, দহগ্রাম পূর্ব পাকিস্তানের মূল ভূখন্ডের সাথে সরাসরি ভাবে যুক্ত। কিন্তু মানচিত্র পর্যালোচনা করে দেখা যায় যে, এটি পূর্ব পাকিস্তান সীমান্ত হতে প্রায় ৮৫ মিটার পশ্চিমে অবস্থিত। তখন থেকে এটি দুই দেশের মধ্যকার বিরোধের অন্যতম প্রধান বিষয় হয়ে দাঁড়ায়।
বাংলাদেশের স্বাধীনতা যুদ্ধের পরে ভারত ও বাংলাদেশ সরকারের মধ্যে ছিট মহল সংক্রান্ত বিরোধ নিরসনের জন্য চুক্তি হয়। কিন্তু এই চুক্তি বাস্তবায়িত হয় নাই, এবং দহগ্রাম সংক্রান্ত বিবাদ এখন পর্যন্ত বিরাজমান থেকে যায়। ১৯৮২ সালে একটি নতুন চুক্তি স্বাক্ষরিত হয়, যা ১৯৯২ সালে বাস্তবায়িত হয়। এই চুক্তি অনুসারে ভারত, দহগ্রাম-আঙ্গরপোতাবাসীদের বাংলাদেশের মূল ভূখন্ডের সাথে যোগাযোগ স্থাপনের জন্য আয়তনের একটি ভূমি বাংলাদেশকে ইজারা হিসেবে দেয় যা বর্তমানে তিনবিঘা করিডোর হিসেবে খ্যাত।
পূর্বে করিডোরটি দিনের ১২ ঘন্টা সময়ের জন্য উন্মুক্ত করে দেওয়া হত, এতে দহগ্রাম-আঙ্গরপোতার অধিবাসীদের কঠিন সমস্যার সম্মুখীন হতে হত কারণ সেসময় সেখানে কোন হাসপাতাল ও শিক্ষাপ্রতিষ্ঠান ছিল না।
২০১১ সালের ৬ই সেপ্টেম্বর ঢাকায় বাংলাদেশের প্রধানমন্ত্রী ও ভারতের প্রধানমন্ত্রীর মধ্যকার একটি চুক্তি অনুযায়ী বর্তমানে করিডোরটি ২৪ ঘন্টাই উন্মুক্ত করে দেওয়া হয়েছে।
২০১১ সালের ১৯শে অক্টোবর বাংলাদেশের প্রধানমন্ত্রী শেখ হাসিনা কর্তৃক আনুষ্ঠানিকভাবে করিডোরটি উন্মুক্ত ঘোষণা করা হয়।
২০১১ সালের পূর্বে দহগ্রাম-আঙ্গরপোতাতে কোন হাসপাতাল বা কলেজ ছিল না। ২০১১ সালের ১৯শে অক্টোবর প্রধানমন্ত্রী শেখ হাসিনা দহগ্রামে একটি দশ শয্যার হাসপাতাল ও দহগ্রাম ইউনিয়ন পরিষদের উদ্বোধন করেন।
সিরাজগঞ্জ
সিরাজগঞ্জ মধ্য বাংলাদেশে অবস্থিত একটি শহর। এটি যমুনা নদীর পশ্চিম তীরে, এবং ঢাকা শহর হতে প্রায় ১১০ কিলোমিটার (৭০ মাইল) উত্তর পশ্চিমে অবস্থিত।
বঙ্গবন্ধু সেতুর পশ্চিম প্রান্তে অবস্থিত সিরাজগঞ্জ জেলা 'উত্তরবঙ্গের প্রবেশদ্বার' হিসেবে সুপরিচিত। যমুনা নদী বিধৌত এ জেলার ভৌগোলিক, সামাজিক, অর্থনৈতিক, রাজনৈতিক ও সাংস্কৃতিক অঙ্গন বৈচিত্র্যময়। এ জেলাটি দুর্যোগপ্রবণ এলাকা হিসেবে পরিচিত। জেলার ৯টি উপজেলার মধ্যে ৫টি উপজেলাই যমুনা নদীর তীরে অবস্থিত। ফলে নদী ভাঙ্গন এ জেলার জনসাধারণের নিত্যসঙ্গী। এছাড়া বিস্তীর্ণ অঞ্চল জুড়ে চলনবিলের অবস্থান। ভৌগোলিক কারণেই বন্যা, খরা, নদী ভাঙ্গনসহ বিভিন্ন প্রাকৃতিক দুর্যোগে এ জেলার জনসাধারণ জর্জরিত। সব মিলিয়ে দারিদ্র্য, বেকারত্ব এবং বিভিন্ন ধরনের প্রাকৃতিক দুর্যোগ এ জেলার আর্থ-সামাজিক উন্নয়নের পথে অন্তরায়।
শহরটি সিরাজগঞ্জ জেলার প্রধান শহর। এখানে ১৫টি ওয়ার্ড এবং ৫২টি মহল্লা রয়েছে। ২০১১ সালের আদমশুমারি অনুযায়ী এর জনসংখ্যা ২৯,৪৪,০৮০ জন।
বেলকুচি থানায় সিরাজউদ্দিন চৌধুরী নামক একজন ভূস্বামী (জমিদার) ছিলেন। তিনি তাঁর নিজ মহালে একটি ‘গঞ্জ’ স্থাপন করেন। তাঁর নামানুসারে এর নামকরণ করা হয় সিরাজগঞ্জ। কিন্তু এটি ততটা প্রসিদ্ধি লাভ করেনি। যমুনা নদীর ভাঙ্গনের ফলে ক্রমে তা নদীগর্ভে বিলীন হয় এবং ক্রমশঃ উত্তর দিকে সরে আসে। সে সময় সিরাজউদ্দিন চৌধুরী ১৮০৯ সালের দিকে খয়রাতি মহল রূপে জমিদারি সেরেস্তায় লিখিত ভূতের দিয়ার মৌজা নিলামে ক্রয় করেন। তিনি এই স্থানটিকে ব্যবসা-বাণিজ্যের প্রধান স্থানরূপে বিশেষ সহায়ক মনে করেন। এমন সময় তাঁর নামে নামকরণকৃত সিরাজগঞ্জ স্থানটি পুনরায় নদীভাঙ্গনে বিলীন হয়। তিনি ভূতের দিয়ার মৌজাকেই নতুনভাবে ‘সিরাজগঞ্জ’ নামে নামকরণ করেন। ফলে ভূতের দিয়ার মৌজাই ‘সিরাজগঞ্জ’ নামে স্থায়ী রূপ লাভ করে।
সিরাজগঞ্জ জেলার দক্ষিণে পাবনা, উত্তরে বগুড়া, পূর্বে টাঙ্গাইল ও জামালপুর, পশ্চিমে পাবনা, নাটোর ও বগুড়া জেলাঅবস্থিত। 
আয়তন: সিরাজগঞ্জ জেলার মোট আয়তন ২,৪৯৭.৯২ বর্গ কিলোমিটার।
অবস্থান: সিরাজগঞ্জ জেলা অক্ষাংশ ২৪০ ০০' পশ্চিম থেকে ২৪০ ৪০' পশ্চিমে ও দ্রাঘিমাংশ ৮৯০ ২০' পূর্ব থেকে ৮৯০ ৫০' পূর্বে অবস্থিত।
সিরাজগঞ্জ সদর
বেলকুচি
চৌহালি
কামারখন্দ
কাজীপুর
রায়গঞ্জ
শাহজাদপুর
তাড়াশ
উল্লাপাড়া
১. সিরাজগঞ্জ সদর
২. বেলকুচি
৩. চৌহালি
৪. কামারখন্দ
৫. কাজীপুর
৬. রায়গঞ্জ
৭. শাহজাদপুর
৮. তাড়াশ
৯. উল্লাপাড়া
১০. সলঙ্গা
১১. এনায়েতপুর
১২. বঙ্গবন্ধু সেতু পশ্চিমযমুনা, বড়াল, ইছামতি, করতোয়া, হুরাসাগর, গোহালা, বাঙালি, গুমনী এবং ফুলঝুড়ি এ জেলার প্রধান নদনদী।
মাইটোসিস
মাইটোসিস একধরনের বিভাজন পদ্ধতি । উন্নত শ্রেণীর প্রাণী ও উদ্ভিদের দেহকোষে মাইটোসিস প্রক্রিয়ায় বিভাজন ঘটে। মাইটোসিস (ENGLISH: Mitosis) বলতে বুঝায় যে পরোক্ষ কোষ বিভাজন প্রক্রিয়ায় মাতৃকোষের সমসংখ্যক ও সমগুণসম্পন্ন ক্রোমোজোম ও সমপরিমাণ সাইটোপ্লাসম সহ দুইটি অপত্য নিউক্লিয়াসের সৃষ্টি হওয়াকে। মাইটোসিস কোষ বিভাজন দুই ভাগে ঘটে।
১. ক্যারিওকাইনেসিস(নিউক্লিয়াসের বিভাজন)
২.সাইটোকাইনেসিস(সাইটোপ্লাজমের বিভাজন)
প্রাণীর বর্ধনশীল সমস্ত দেহকোষে মাইটোসিস হয়। মেরুদণ্ডী প্রাণীর অস্থিমজ্জায় , রোমকূপে, অন্ত্রের ভিলাসগুলির অন্তর্বর্তী কূপে, অণ্ডকোষে, ক্ষতস্থানের আশে পাশে সবথেকে বেশি মাইটোসিস হয়। তবে, উদ্ভিদের বর্ধনশীল কান্ডে, ভূণমুকুলে, ভূণমূলে ও ভাজক কলায় মাইটোসিস হয়।
মাইটোসিসকে চারটি পযার্য়ে ভাগ করা যায় :
উদ্ভিদের বর্ধনশীল কান্ডে, ভূণমুকুলে, ভূণমূলে ও ভাজক কলায় মাইটোসিস বিভাজন ঘটে।
মাইটোসিস কোষ বিভাজন জীবের জন্য খুবই গুরুত্ত্বপূর্ণ; কারণ মাইটোসিস কোষ বিভাজনের মাধ্যমে জীব দৈর্ঘ্যে ও প্রস্থে বৃদ্ধি প্রাপ্ত হয়৷ মাইটোসিস কোষ বিভাজনের মাধ্যমেই উন্নত ধরনের জীব সৃষ্টি হতে পারে৷ এর মাধ্যমে জননাঙ্গ সৃষ্টি হয় বলে বংশবৃদ্ধির ক্রমধারা রক্ষিত হয়। প্রাণী দেহে কিছু কিছু কোষ আছে যাদের আয়ুষ্কাল নির্দিষ্ট; এসব কোষ বিনষ্ট হলে মাইটোসিসের মাধ্যমে পূরন হয়।
বিশ্বম্ভরপুর উপজেলা
বিশ্বম্ভরপুর বাংলাদেশের সুনামগঞ্জ জেলার অন্তর্গত একটি উপজেলা।
উত্তরে- ভারতের মেঘালয়, দক্ষিনে- সুনামগঞ্জ সদর উপজেলা ও জামালগঞ্জ উপজেলা, পূর্বে ভারতের মেঘালয় ও সুনামগঞ্জ সদর উপজেলা, পশ্চিমে- জামালগঞ্জ উপজেলা ও তাহিরপুর উপজেলা অবস্থিত।
বিশ্বম্ভরপুর উপজেলার ৫টি ইউনিয়নঃঃ-
বিশ্বম্ভরপুর উপজেলায় আছে জালুখালি নদী।
ছাতক উপজেলা
ছাতক বাংলাদেশের সিলেট বিভাগের সুনামগঞ্জ জেলার অন্তর্গত একটি উপজেলা।
বাংলাদেশের উত্তর-পূর্বাঞ্চলের এই
উপজেলার আয়তন ৪৪০.৪ বর্গকিমি। উত্তরে দোয়ারাবাজার উপজেলা, পশ্চিমে দক্ষিণ সুনামগঞ্জ উপজেলা ও সুনামগঞ্জ সদর উপজেলা, দক্ষিণে জগন্নাথপুর উপজেলা, দক্ষিণ-পূর্বে বিশ্বনাথ উপজেলা
উত্তর-পূর্বে কোম্পানীগঞ্জ উপজেলা, পূর্বে সিলেট সদর উপজেলা।
ছাতক উপজেলা ১৩ টি ইউনিয়ন, ১টি পৌরসভা (ছাতক পৌরসভা), দুইটি বড় বাজার (জাউয়াবাজার ও গোবিন্দগঞ্জ বাজার) ৫২৪টি গ্রাম, ২২টি মহল্লা, ৩১১টি মৌজা নিয়ে গঠিত। বাংলাদেশ পরিসংখ্যান ব্যুরো-এর প্রতিবেদন অনুযায়ী ২০০১ সালে ছাতক উপজেলার জনসংখ্যা: পুরুষ ১,৯৭,৯৫২ এবং মহিলা ১,৯৯,৬৯০ জন।
ছাতক উপজেলা জেলার অন্যান্য উপজেলার চেয়ে শিক্ষাদীক্ষায় অগ্রসর। উপজেলার উল্লেখযোগ্য শিক্ষাপ্রতিষ্ঠান হচ্ছে-
ছাতক উপজেলার মহাবিদ্যালয়সমূহঃ
উপজেলা শহরে রয়েছে ৫০ শয্যার উপজেলা স্বাস্থ্য কমপ্লেক্স, জাউয়া বাজারের কৈতকে রয়েছে ১০ শয্যার স্বাস্থ্য উপকেন্দ্র। এছাড়া নাদামপুরে রয়েছে একটি স্বাস্থ্য উপকেন্দ্র। প্রতিটি ইউনিয়নেই রয়েছে কমিউনিটি ক্লিনিক।
ছাতক সিলেট বিভাগের প্রাচীনতম শিল্পনগরী। ১৯৪০ সালে প্রতিষ্ঠিত হয় বাংলাদেশের প্রথম সিমেন্ট কারখানা ছাতক সিমেন্ট ফ্যাক্টরি যা পূর্বে আসাম-বেঙ্গল সিমেন্ট ফ্যাক্টরি নামে পরিচিত ছিল। নল-খাগড়া ও বাঁশের সহজলভ্যতায় প্রতিষ্ঠিত হয় বাংলাদেশের প্রথমদিককার কাগজের মণ্ড তৈরির কারখানা সিলেট পাল্প এন্ড পেপারমিল যা ২০০২ সালে সরকারের এক প্রজ্ঞাপনে বন্ধ হয়ে যায়। পরবর্তীতে নিটল-নিলয় গ্রুপ কারখানাটি কিনলেও উৎপাদন চালু করেনি। ছাতকের নোয়ারাই ইউনিয়নে প্রতিষ্ঠিত হয়েছে বাংলাদেশের অন্যতম বৃহৎ বহুজাতিক সিমেন্ট উৎপাদন কারখানা লাফার্জ-হোলসিম গ্রুপ এর [[লাফার্জ-সুরমা সিমেন্ট ফ্যাক্টরি। এছাড়া আইনপুর সিমেন্ট ফ্যাক্টরি নামেও একটি সিমেন্ট কারখানা রয়েছে। বাংলাদেশের অন্যতম বৃহৎ শিল্প গ্রুপ [[আকিজ গ্রুপ]] ছাতকের বাজনা মহলে স্থাপন 
করেছে আকিজ ফ্যাক্টরি যেখানে বিভিন্ন প্লাস্টিকের বোতল উৎপাদন করা হয়। এছাড়া চুনের ভাটায় চুনা পাথর পুড়িয়ে চুন তৈরির শিল্প অনেক আগে থেকেই চালু আছে। ভোলাগঞ্জ ও বিছনাকান্দির পাথর কোয়ারি থেকে উত্তোলিত পাথর সুরমার দুই পাড়ের প্রায় শতাধিক ক্রাশার মেশিনে ভাঙিয়ে সারাদেশে সরবরাহ করা হয়।
[[File:Surma River, Chhatak.jpg|thumb|ছাতক উপজেলায় [[সুরমা নদী]]]]
[[File:Piyain River at Chhatak.JPG|thumb|ছাতক উপজেলায় [[পিয়াইন নদী]]]]
ছাতক উপজেলায় আছে [[সুরমা নদী]], 
[[পিয়াইন নদী]], [[সারী-গোয়াইন]], [[সোনালী চেলা]], [[ঘানুয়ারা নদী]], [[বোকা নদী]]
[[বিষয়শ্রেণী:ছাতক উপজেলা]]
[[বিষয়শ্রেণী:সুনামগঞ্জ জেলার উপজেলা]]
[[বিষয়শ্রেণী:সিলেট বিভাগের উপজেলা]]
ধর্মপাশা উপজেলা
ধর্মপাশা বাংলাদেশের সুনামগঞ্জ জেলার অন্তর্গত একটি উপজেলা।
ধর্মপাশা উপজেলার উত্তরে ভরতের মেঘালয়, দক্ষিণে নেত্রকোনা জেলার মোহনগঞ্জ উপজেলা এবং বারহাট্টা উপজেলা, পূর্বে সুনামগঞ্জ জেলার তাহিরপুর উপজেলা এবং জামালগঞ্জ উপজেলা,পশ্চিমে নেত্রকোনা জেলার কলমাকান্দা উপজেলা ও মোহনগঞ্জ উপজেলা অবস্থিত। এটি কংশ এর শাখানদীর তীরে অবস্থিত।
ওই উপজেলার ১০টি ইউনিয়নঃ
ধর্মপাশা উপজেলার অধিকাংশ মানুষ কৃষির উপর নির্ভরশীল। তাছাড়া এখান থেকে সারাদেশে মাছ সরবরাহ করা হয় এবং বিদেশেও মাছ রপ্তানি করা হয়।
জামালগঞ্জ উপজেলা
জামালগঞ্জ বাংলাদেশের সুনামগঞ্জ জেলার অন্তর্গত একটি উপজেলা।
জামালগঞ্জ উপজেলার উত্তরে তাহিরপুর উপজেলা ও বিশ্বম্ভরপুর উপজেলা, দক্ষিণে খালিয়াজুড়ি উপজেলা ও দিরাই উপজেলা, পূর্বে সুনামগঞ্জ সদর উপজেলা এবং পশ্চিমে মোহনগঞ্জ ও ধর্মপাশা উপজেলা।
জামালগঞ্জ-এর নামকরণে ভাটীপাড়ার বয়োবৃদ্ধ জমিদার মরহুম এখলাছুর রহমান চৌধুরীর মতামত প্রণিধানযোগ্য। ১৯৬৪ সালে জনাব এখলাছুর রহমান চৌধুরীর দেয়া তথ্য থেকে জানা যায় যে, তাঁদের বংশের পূর্ব পুরুষগণের মধ্যে জামাল ফারুকী নামে একজন প্রসিদ্ধ ব্যক্তি ছিলেন। তাঁকে স্মরণীয় করে রাখার জন্য ভাটীপাড়া এস্টেট কর্তৃক নতুন ক্রয়কৃত দুটি তালুকের নামকরণ করা হয় জামালগড় ও জামালপুর। অতঃপর সাচনা বাজারের সঙ্গে নদীর পশ্চিমপাড়ে প্রতিযোগিতামূলক একটি নতুন বাজার প্রতিষ্ঠিত হলে এর নামকরণ করা হয় জামালগঞ্জ। “জামাল”-আরবী শব্দ-এর অর্থ মনোরম বা সুন্দর এবং ‌“গঞ্জ”শব্দের অর্থ বাজার বা যেখানে ক্রয়-বিক্রয় করা হয়। আবার “গঞ্জ”অর্থ শহরও বোঝায়। সে বিচারে জামালগঞ্জ হচ্ছে সুন্দর বা মনোরম শহর।
বর্তমানে আয়তন ৩৩৮.৭৪ বর্গকিঃমিঃ।জামালগঞ্জ উপজেলায় আছে সুরমা নদী
এই এলাকার কৃতী ব্যক্তিদের মধ্যে জামালগঞ্জ উচ্চ বিদ্যালয়ের প্রাক্তন প্রধান শিক্ষক মরহুম গোলাম কিবরিয়া এবং সংগীত শিল্পী হিমাদ্রি শেখর রায় অন্যতম। এছাড়া মাদারী শাহ ছিলেন এই এলাকার একজন আধ্যাত্ত্বিক সূফি সাধক।
সুনামগঞ্জ সদর উপজেলা
সুনামগঞ্জ সদর বাংলাদেশ এর সুনামগঞ্জ জেলার অন্তর্গত একটি উপজেলা।
এই উপজেলাটির উত্তরে ভারত, পূর্বে দোয়ারাবাজার উপজেলা ও ছাতক উপজেলা, দক্ষিনে - দক্ষিণ সুনামগঞ্জ উপজেলা ও দিরাই উপজেলা এবং পশ্চিমে জামালগঞ্জ উপজেলা ও বিশ্বম্ভরপুর উপজেলা।
ঝিনাইগাতী উপজেলা
ঝিনাইগাতী উপজেলা বাংলাদেশের শেরপুর জেলার একটি প্রশাসনিক এলাকা।
ঝিনাইগাতীর অবস্থান । এই উপজেলার উত্তরে ভারতের মেঘালয় রাজ্য , দক্ষিণে শেরপুর সদর ও শ্রীবরদী উপজেলা, পূর্বে নালিতাবাড়ী উপজেলা, পশ্চিমে শ্রীবরদী উপজেলা।
ঝিনাইগাতী থানা গঠিত হয় ১৯৭৫ সালে এবং থানাকে উপজেলায় রূপান্তর করা হয় ১৯৮৩ সালে।
এই উপজেলার ইউনিয়নগুলো হচ্ছে - 
২০১১ সালের আদমশুমারী অনুসারে এখানকার মোট জনসংখ্যা ১,৫৫,০৬৭ জন; যার মধ্যে ৭৮,৭৯১ জন পুরুষ এবং ৭৬,২৭৬ জন নারী। মোট অধিবাসীদের ১,৪৬,১৫৩ জন মুসলমান, ৩,৩৮৮ জন খ্রিস্টান, ৫,৪৩৫ জন হিন্দু এবং অন্যান্য ধর্মাবলম্বী ৯১ জন।
এখানে শিক্ষার গড় হার ৩৩.৪৪%; পুরুষদের মধ্যে সাক্ষরতার হার ৩৭.০৫% এবং মহিলাদের মধ্যে ২৯.৭৩%। শহর ৫৮.১৫ গ্রাম ৩২.৪৬।
নকলা উপজেলা
নকলা উপজেলা বাংলাদেশের শেরপুর জেলার একটি প্রশাসনিক এলাকা। এই উপজেলার উপর দিয়ে বয়ে চলছে পুরাতন ব্রহ্মপুত্র নদ।
এই উপজেলার ভৌগোলিক অবস্থান । এর উত্তরে নালিতাবাড়ী উপজেলা, পূর্বে ফুলপুর উপজেলা, দক্ষিনে জামালপুর জেলা এবং ময়মনসিংহ সদর উপজেলা, পশ্চিমে শেরপুর সদর উপজেলা।
এই উপজেলার ইউনিয়নগুলো হচ্ছে - 
“নকলা” নামটি এসেছে আরবী ‘নাখলা’ শব্দ থেকে। নাখলা শব্দের অর্থ খেজুরের বাগান। এই আরবী শব্দটি থেকে অনুমিত হয়, এটি একটি প্রাচীন জনপদ। তবে এ অঞ্চলটিতে হিন্দুদের আধিক্য ছিল। পরবর্তীতে তারা স্থানান্তরিত হয়েছে অথবা প্রতিবেশী দেশ ভারতে চলে গেছে। বলাবাহুল্য, নকলা থানা স্থাপনের পূর্বে প্রসিদ্ধ ব্যবসায় কেন্দ্র ও নৌ বন্দর চন্দ্রকোনাকে থানা করার পরিকল্পনা ছিল ব্রিটিশ সরকারের। কারণ, চন্দ্রকোনায় ছিল মহারাজ শশীকান্ত চৌধুরী ও জমিদার গোপাল দাস চৌধুরীর দুটি কাঁচারী। যেখানে প্রজাদের নিকট থেকে খাজনা আদায় করা হতো। ১৯১৯ সালে প্রতিষ্ঠিত প্রাচীন বিদ্যাপিঠ চন্দ্রকোনা রাজলক্ষী উচ্চ বিদ্যালয়, সূর্যবালা দেবী হাসপাতাল, পোস্ট অফিস এবং বড় বড় পাঠ ক্রয় কেন্দ্রসহ শিক্ষা ও সংস্কৃতি চর্চার প্রাণ কেন্দ্র ছিল চন্দ্রকোনা। ব্রহ্মপুত্র, দশানি আর মৃগী অববাহিকায় চন্দ্রকোনা নৌ বন্দর থেকে কলকাতা ও বিলেতে ডান্ডির সাথে সরাসরি নৌ যোগাযোগ ছিল। ব্রিটিশ বিরোধী আন্দোলনে আন্দামান ফেরত বিপ্লবী নগেন্দ্র চন্দ্র মোদক, বিপ্লবী যোগেশ চন্দ্রকর্মকার এবং বিপ্লবী মন্মথ দে চন্দ্রকোনায় জন্মেছিলেন।
মোঘল আমলে নকলা উপজেলার নারায়নখোলা গ্রামে সেনা ছাউনী ছিল। ব্রিটিশ আমলে পাঠাকাটা ইউনিয়নে ছিল নীল কুঠি। তবে এর সামান্যতম অস্তিত্বও এখন আর অবশিষ্ট নেই। অস্তিত্ব নেই অন্য কোনা প্রাচীন নিদর্শনেরও।
১৯৭১ সালের ৯ ডিসেম্বর নকলা মুক্ত হয় পাকিস্তানি হায়েনাদের হাত থেকে।
১টি পৌরসভা আর ৯ টি ইউনিয়ন পরিষদ নিয়ে নকলার প্রশাসনিক অঞ্চল গঠিত।
এখানে শিক্ষার গড় হার ৩৮.৫৩%; পুরুষদের মধ্যে সাক্ষরতার হার ৪১.৩০% এবং মহিলাদের মধ্যে ৩৫.৬২%।
এখানে রয়েছেঃ
এখানে রয়েছে একটি উপজেলা স্বাস্থ্য কমপ্লেক্স।
নকলার অর্থনীতি কৃষিনির্ভর। এখানে প্রচুর পরিমাণে ধান, পাট, আলু, শসা এবং অন্যান্য মৌসুমি সবজি ফলে। নকলায় অধিকাংশ জমি বেলে এবং বেলে দোঁয়াশ হওয়ায় এখানে আলু, বাদামও হয় প্রচুর।
নকলার যোগাযোগ ব্যবস্থা অনেক ভালো, ঢাকা মহাখালী হতে বাস দিয়ে ময়মনসিংহ হয়ে খুব সহজে নকলা আসা যায়
শেরপুর সদর উপজেলা
শেরপুর সদর উপজেলা বাংলাদেশের শেরপুর জেলার একটি প্রশাসনিক এলাকা।
এই উপজেলার ভৌগোলিক অবস্থান পূর্ব পশ্চিমে ৮৯-৫০ পূর্ব দ্রাঘিমা হতে ৯০-১৫ পূর্ব দ্রাঘিমা পর্যন্ত এবং উত্তর দক্ষিণে ২৪-৫৫ উত্তর অক্ষাংশ হতে ২৫-১৬ উত্তর অক্ষাংশ পর্যন্ত। । এর উত্তরে শেরপুর জেলার ঝিনাইগাতী ও শ্রীবরদী উপজেলা, দক্ষিনে জামালপুর জেলা, পূর্বে শেরপুর জেলার নকলা ও নালিতাবাড়ী উপজেলা, পশ্চিমে জামালপুর জেলার ইসলামপুর ও মেলান্দহ উপজেলা।
এই উপজেলার একমাত্র পৌরসভা শেরপুর পৌরসভা। উপজেলার ইউনিয়নগুলো হচ্ছে - ইউনিয়নস্থ গ্রামের সংখ্যা ২৫৩ টি।
শেরপুর প্রাচীন জনপদ কামরূপবঙ্গের অধীনে ছিলো।এর পুর্বনাম দশকাহানিয়া।ব্রহ্মপুত্র নদ খেয়া পাড়ি দিয়ে শেরপুরে আসতে নির্ধারিত মুল্য ছিলো দশ কাহন কড়ি।এ থেকেই দশকাহনিয়া নামের উৎপত্তি।
দশকাহানিয়া থেকে শেরপুর নাম এসেছে ভাওয়াল জমিদার শের আলী গাজীর নাম অনুসারে।
পর্যায়ক্রমে পৌর শহর,মহকুমা হয়ে অবশেষে ১৯৮৪ সালের ২২ফেব্রুয়ারি পাঁচটি উপজেলা নিয়ে শেরপুর জেলা প্রতিষ্ঠিত হয়।
২০১১ সালের জরিপ অনুসারে উপজেলার শিক্ষার হার ৩০%।
সদর উপজেলায় সরকারি কলেজ দুইটি:শেরপুর সরকারি কলেজ(১৯৬৪) এবং শেরপুর সরকারি মহিলা কলেজ(১৯৭২)।মাধ্যমিক উচ্চ বিদ্যালয় ৪৩ টি,নিম্ন মধ্যমিক উচ্চ বিদ্যালয় ১০ টি,সরকারি পলিটেকনিকাল ইনস্টিটিউট (১৯৫৭) -১টি,কৃষি প্রশিক্ষণ ইনস্টিটিউট ১টি,কামিল মাদ্রাসা ১টি ইদ্রিসিয়া কামিল মাদ্রাসা।
শেরপুরে সড়কপথে সহজে যোগাযোগ করা যায়। সরকারি কোনো বাস সার্ভিস না থাকলেও বেসরকারি অসংখ্য বাস সার্ভিস রয়েছে। এছাড়া জলপথে নৌকা পরিবহনে উল্লেখযোগ্য ভূমিকা রাখে। শেরপুরে কোন রেলপথ নেই।
শ্রীবরদী উপজেলা
শ্রীবরদী উপজেলা বাংলাদেশের শেরপুর জেলার একটি প্রশাসনিক এলাকা।
ভৌগলিক ভাবে শ্রীবরদী উপজেলার উত্তরে ভারতের মেঘালয় রাজ্য ও গারো পাহাড় ; পশ্চিমে জামালপুর জেলার বক্সীগঞ্জ ও ইসলামপুর উপজেলা; পূর্বে শেরপুর সদর ও ঝিনাইগাতী উপজেলা। ভারতের সাথে এই উপজেলার ১০ কিলোমিটার ব্যাপী আন্তর্জাতিক সীমান রয়েছে।
এই উপজেলার ইউনিয়নগুলো হচ্ছে - 
পেীরসভা
শ্রীবরদী পেীরসভা
১৯৮৪ সালে শেরপুরকে জেলা করা হলে শ্রীবরদীকে উপজেলা ঘোষনা করা হয়।
এর নামকরণ নিয়ে নানান কথা থাকলেও দুটি মত বহুল প্রচলিত। এর একটি হলো, গারো পাহাড়ের পাদদেশে অবস্থিত এই অঞ্চলটি পাহাড়ি বন-বনানীর অপার সৌন্দের্যের লীলাভুমি বিধায় এ এলাকার শ্রী বর্ধন করত; এ থেকে শ্রীবর্ধন এবং শ্রীবর্ধন থেকে পরবর্তীতে শ্রীবরদী নাম হয়।
অপর মতটি হচ্ছে, শ্রীবরদা সুন্দরী নামানুসারে শ্রীবরদীর উপজেলার নামকরণ করা হয়েছে। এটাই বহুল প্রচলিত মত।
অপরদিকে শ্রী শম্ভুনাথ তালুকদারের তালুক থাকার কারনে অনেকে শ্রীবরদীকে শ্রীবরদী-শম্ভুগঞ্জ বলে থাকে; তবে উপজেল সদরের মৌজার নাম শম্ভুগঞ্জ নামে রাখা হয়েছে।
২০১১ সালের আদমশুমারী অনুসারে এখানকার মোট জনসংখ্যা ২,২৮,১৯৪ জন। অধিকাংশ জনগোষ্ঠী মুসলমান হলেও উল্লেখযোগ্য পরিমাণ হিন্দু ধর্মাবলম্বী এবং পাহাড়ী এলাকায় অনেক আদিবাসীদের বসবাস রয়েছে।
একটি সরকারী ডিগ্রী কলেজ, সরকারী মহিলা ডিগ্রী কলেজ, সরকারী বালিকা উচ্চ বিদ্যালয় ও এমপিও ভুক্ত একটি বালক উচ্চ বিদ্যালয় আছে এছাড়াও অসংখ্য প্রাথমিক বিদ্যালয় আছে ।
স্বাস্থ্য খাতে অনেক টা পিছিয়ে আছে এ উপজেলার মানুষ । ৫০ শয্যা বিশিষ্ট একটি উপজেলা স্বাস্থ্য কমপ্লেক্স যা বর্তমানে ১০০ শয্যায় উন্নীত করা হয়েছে, তবে ডাক্তার ও সরঞ্জামাদির অভাবে এখানে প্রাথমিক চিকিৎসা ব্যাতিত কোন রোগী রাখা হয় না পাঠিয়ে দেয়া হয় জেলা সদর হাসপাতালে।
শ্রীবরদীর অর্থনীতি মূলত কৃষি নির্ভর। ধান এবং পাট প্রধান ফসল।
মরহুম বীরমুক্তিযোদ্ধা আলহাজ্ব জমির উদ্দিন আহমেদ (আওয়ামীলীগ নেতা ও মুক্তিযুদ্ধের সংগঠক এবং প্রথম মুক্তিযুদ্ধা সংসদ কমান্ডার)
বীর মুক্তিযোদ্ধা জহুরুল হক মুন্সী ( বীর প্রতীক বার)
শহীদ শাহ মুতাসিম বিল্লাহ খুররম (মরণোত্তর বীর বিক্রম)
আব্দুল্লাহ আল মাহমুদ খসরু
এড. আঃ হালিম এম.পি.
মানিকগঞ্জ সদর উপজেলা
মানিকগঞ্জ সদর বাংলাদেশের মানিকগঞ্জ জেলার অন্তর্গত একটি উপজেলা।
মানিকগঞ্জ সদর উপজেলার উত্তরে সাটুরিয়া উপজেলা, দক্ষিনে হরিরামপুর উপজেলা, পশ্চিমে ঘিওর উপজেলা এবং পূর্বে ঢাকা জেলা অবস্থিত।
এই উপজেলার ইউনিয়নগুলো হচ্ছে -
সিঙ্গাইর উপজেলা
সিঙ্গাইর বাংলাদেশের মানিকগঞ্জ জেলার অন্তর্গত একটি উপজেলা।
এই উপজেলার উত্তরে ধামরাই উপজেলা, উত্তর ও উত্তর-পশ্চিমে মানিকগঞ্জ সদর উপজেলা, দক্ষিনে নবাবগঞ্জ উপজেলা, দক্ষিণ-পূর্বে কেরানীগঞ্জ উপজেলা এবং পূর্বে সাভার উপজেলা অবস্থিত।
এই উপজেলার ইউনিয়ন সমূহ -
সিংগাইর নামকরণে সমীক্ষায় দেখা যায় সাংস্কৃত শৃঙ্গরের (শৃঙ্গী+বের) শব্দ থেকে রূপান্তরিত হয়ে সিংঙ্গাইর শব্দটির উৎপত্তি। উৎপত্তিগত বিশেষণে শৃঙ্গবের শব্দটির রূপান্তর ধরো এরূপঃ শৃঙ্গবের>শিঙ্গু এর > সিঙ্গুএর> সিঙ্গাইর। শৃঙ্গবের শব্দটির অপভ্রংশ সিঙ্গুএর থেকে সিংগাইর। শৃঙ্গবের এই মূল শব্দটির অর্থ গুহক চন্ডালের নগর। রামায়নে উলেস্নখিত গুহক অর্থ নিষাদরাজ (চন্ডাল ও জেলে) । হিন্দু পুরানে উলেস্নখিত চন্ডাল ( চাঁড়াল ) অর্থ নিম্নশ্রেণীর  হিন্দু সম্প্রদায়। তাই বলা যায়, এখানে কারণ  আদিবাসী নিম্ন শ্রেনীর জনবসতি ছিল বলে এর নাম সিঙ্গাইর হয়েছে। বর্তমানে কেউ কেউ সিংগাইর ও লিখা থাকে।
সিংগাইর ও সন্নিহিত অঞ্চলের অধিকাংশে লোক দ্রাবিড় বংশোদ্ভব বলে পরিদৃষ্ট হয়। হাজার হাজার বছর পূর্বে, মধ্য এশিয়া থেকে আগত আর্যদের উন্নত শাসন  ব্যবস্থা ও  সংস্কৃতির নিকট ক্রমান্বয়ে পরাজিত দ্রাবিড়গণ, উপমহাদেশের দক্ষিণ ও দূর্গম পূবাঞ্চলে  সরে আসে। হিজরতকারী দ্রাবিড়গণের একাংশ এই অঞ্চলে বসতি স্থাপন করেন। তাদেরই অধস্তন বংশধরেরা বর্তমান সভ্যতা ও সংস্কৃতির ধারক ও বাহক হিসাবে সিংগাইর ও সন্নিহিত অঞ্চলে বসবাস করছেন। এতদঞ্চলের জনপদের  প্রাচীনত্ব উল্লেখিত সূত্র থেকে অনুমান করে নেয়া যায়। উপজেলা সদরের দুই মাইল পশ্চিমে চাড়াভাংগা নামক গ্রামে  কিছু আদিম জাতীয় অধীবাসীদের অস্তিত্ব এখনো দেকা যায়। স্থানীয় ভাষায় এরা ‘বইনা’ (অর্থাৎ চমার কৃষ্ণবর্ণ) বলে আখ্যায়িত। এরা আদিম কাল বা ঐরূপ কোন জাতির বংশধর বলে মনে করা হয়।
উপজেলার জনসংখ্যা, আয়তন, ভোটার, প্রশাসনিক একক ইত্যাদি বিষয় একটি সারণীতে এবং শিক্ষা,স্বাস্থ্য, অবকঠামো,কৃষি ও সেচ মৎস,ভ‚মি, খাদ্য প্রভৃতি একাধিক সারণীতে তথ্য প্রদান করা হয়েছে। ২১৭.৫৬ বর্গ কিলোমিটার আয়তনের সিংগাইর উপজেলার মোট জনসংখ্যা ২,৮৭,৪৫১ জন।
সাটুরিয়া উপজেলা
সাটুরিয়া বাংলাদেশের মানিকগঞ্জ জেলার অন্তর্গত একটি উপজেলা।
সাটুরিয়া উপজেলার উত্তরে রয়েছে নাগরপুর উপজেলা ও ধামরাই উপজেলা, দক্ষিণে মানিকগঞ্জ সদর উপজেলা, পূর্বে ধামরাই উপজেলা, এবং পশ্চিমে দৌলতপুর উপজেলা ও ঘিওর উপজেলা। ধলেশ্বরী নদী ও গাজীখালি নদী এখানকার প্রধান নদী।
সাটুরিয়া উপজেলা পরিষদের অবস্থান সাটুরিয়া থেকে ২ কিলোমিটার উত্তরে বালিয়াটি নামক গ্রামে। উপজেলার সকল প্রকার প্রশাসনিক কাজ এখান থেকেই পরিচালিত হয়। এই উপজেলার অন্তর্গত ইউনিয়নগুলো হলঃ
সাটুরিয়া থানা ১৯১৯ সালে গঠিত হয় এবং তা ১৯৮৪ সালে উপজেলায় রূপান্তরিত হয়।
জনসংখ্যা (২০১১)
• মোট
১,৭১,৪৯৪ 
• ঘনত্ব
১২০০/কিমি২ (৩২০০/বর্গমাইল)
এখানে সাক্ষরতার হার ৪৭.৩০% যার মধ্য পুরুষ ৪২.৮৯% এবং মহিলা ৩০.৮৭% । 
শিক্ষাপ্রতিষ্ঠানঃ এখানে কলেজ ২ টি, উচ্চ বিদ্যালয় ১৫ টি, প্রাথমিক বিদ্যালয় ৭৭ টি,মাদ্রাসা ৩টি আছে।
কৃষি প্রধান
শিবালয় উপজেলা
শিবালয় বাংলাদেশের মানিকগঞ্জ জেলার অন্তর্গত একটি উপজেলা।
উত্তরে দৌলতপুর উপজেলা, পূর্বে ঘিওর উপজেলা, দক্ষিণে হরিরামপুর উপজেলা এবং পশ্চিমে রাজবাড়ি জেলার গোয়ালন্দ উপজেলা ও পাবনা জেলার বেড়া উপজেলা।
এই উপজেলার ইউনিয়নসমূহ হচ্ছ -
শিবালয় ১৮৭৫ সালে থানা হিসেবে জন্ম লাভ করে। ১৯৮৪ সালে এটি উপজেলা হিসেবে উন্নিত হয়। শিবালয় উপজেলার নামকরনের ইতিহাস পর্যালোচনা করে জানা যায় যে, অত্র এলাকায় মহাদেব শিবের আলয়(মন্দির) অবস্থিত ছিল। শিবালয় নামে অত্র এলাকায় একটি মৌজা ছিল। উক্ত শিব মন্দিরের(আলয়) নাম অনুসারে উক্ত মৌজার নাম শিবালয় করা হয়।
== কৃতী ব্যক্তি
হরিরামপুর উপজেলা
হরিরামপুর বাংলাদেশের মানিকগঞ্জ জেলার অন্তর্গত একটি উপজেলা।
এই উপজেলার উত্তরে ঘিওর উপজেলা এবং মানিকগঞ্জ সদর উপজেলা, পূর্বে সিঙ্গাইর উপজেলা এবং ঢাকা জেলার নবাবগঞ্জ উপজেলা, দক্ষিণে ফরিদপুর সদর উপজেলা এবং পশ্চিমে শিবালয় উপজেলা।
ঘিওর উপজেলা
ঘিওর বাংলাদেশের মানিকগঞ্জ জেলার অন্তর্গত একটি উপজেলা।
এই উপজেলার উত্তরে দৌলতপুর উপজেলা ও নাগরপুর উপজেলা, সাটুরিয়া উপজেলা, দক্ষিণে শিবালয় উপজেলা এবং দৌলতপুর উপজেলা।
এই উপজেলার ইউনিয়নগুলো হচ্ছে -
ঘিওর সরকারি কলেজ, ঘিওর - মানিকগঞ্জ৷
ডা: আব্দুর রহিম খান মহিলা কলেজ,
ঘিওর - মানিকগঞ্জ ৷
দৌলতপুর উপজেলা, মানিকগঞ্জ
দৌলতপুর বাংলাদেশের মানিকগঞ্জ জেলার অন্তর্গত একটি উপজেলা।
এই উপজেলার উত্তরে টাঙ্গাইল জেলার নাগরপুর উপজেলা, পূর্বে সাটুরিয়া উপজেলা, দক্ষিণে ঘিওর উপজেলা এবং পশ্চিমে পাবনা জেলা অবস্থিত।
দৌলতপুর উপজেলার ইউনিয়নসমূহঃ
দৌলতপুরের নাম ছিল গোবর্ধনপুর। এখানকার মন্দিরে হিন্দু দেবমূর্তি গিরিগোবর্ধনের নাম অনুসারে এর নামকরণ করা হয়।কালক্রমে নদীভাঙনের ফলে দেবমূর্তিসহ মন্দিরটি নদীগর্ভে বিলীন হয়ে যায়। মুঘল শাসনামলে দৌলত শাহ নামে এক সুফি সাধক গোবর্ধনপুরে এসে তার খানকাহ প্রতিষ্ঠা করেন এবং বহু মানুষ তার শিষ্যত্ব গ্রহণ করে।পরবর্তীতে তারই নাম অনুসারে গোবর্ধনপুরের নামকরণ করা হয় "দৌলতপুর"।
গিলব্রেথ অনুমান
গিলব্রেথ অনুমান মৌলিক সংখ্যা সম্পর্কিত একটি সমস্যা। মৌলিক সংখ্যা গুলি পরপর লেখা যাক।
এখন উপরের অনুক্রমটির পরপর দুইটি সংখ্যার পার্থক্য নিয়ে আর একটি অনুক্রম বানানো যাক। এই কাজটা পরপর কয়েকবার করলে এরকম একটা কিছু পাওয়া যাবে,
গণিতের ভাষায় বলতে গেলে, যদি formula_1 মূল অনুক্রমের একটা পদ হয়, আর formula_2 যদি নতুন অনুক্রমের পদ হয়, তাহলে
গিলব্রেথ অনুমান বলছে যে, অনুক্রম গুলির ১ম পদ সবসময় 1 হবে, অবশ্যই মৌলিক সংখ্যার মূল অনুক্রমটি ছাড়া। 10 পর্যন্ত সবগুলি মৌলিক সংখ্যার জন্য অনুমানটি সত্য প্রমাণিত হয়েছে।
নারী (বই)
নারী বাংলাদেশের অন্যতম প্রথাবিরোধী এবং প্রগতিবাদী লেখক হুমায়ুন আজাদের একটি নারীবাদী রচনা। এটি সর্বপ্রথম ১৯৯২ সালে ঢাকার একুশে বইমেলাতে নদী প্রকাশনী দ্বারা প্রকাশিত হয় এবং পরবর্তীতে আগামী প্রকাশনী প্রকাশ করতে থাকে। বাংলা ভাষায় নারীবাদের সূচনা হয় বেগম রোকেয়ার হাতে যদিও সেটি ছিলো অবিভক্ত ভারতীয় বঙ্গে, আর হুমায়ুন আজাদের লেখা এই বইটিই হচ্ছে স্বাধীন বাংলাদেশে নারীবাদ বিষয়ক প্রথম বই।
"নারী" বইটিতে সর্বমোট ৪০৮ টি পৃষ্ঠা রয়েছে এবং অধ্যায় আছে ২১ টি (নারীবাদ ও নারীবাদের কালপঞ্জি, রচনাপঞ্জি এবং নির্ঘন্ট সহ ২৪টি)।
এ বইটি মূলত বিভিন্ন বিদেশী বই এর ওপর ভিত্তি করে লেখা যা বইটির অবতরণিকাতেই উল্লেখিত। বইটিতে পুরুষতন্ত্রবাদ এবং হিন্দু, ইহুদী, খ্রিস্টান এবং ইসলাম ধর্মের বিধি-বিধান দ্বারা নারী কিভাবে শোষিত হয় তার কথা বলা হয়েছে। বইটির প্রথম অধ্যায় শুরু হয় ফরাসী লেখিকা সিমোন দ্য বোভোয়ারের বিখ্যাত উক্তি 'কেউ নারী হয়ে জন্ম নেয় না, ক্রমশ নারী হয়ে ওঠে' দিয়ে। বিভিন্ন অধ্যায়ে অনেক খ্যাতিমান মানুষ যেমন মনোবিজ্ঞানী সিগমুন্ড ফ্রয়েড, কবিগুরু রবীন্দ্রনাথ ঠাকুর, কবি সুধীন্দ্রনাথ দত্ত, ফরাসী দার্শনিক জ্যা জ্যাক রুশো সহ অনেক ঐতিহাসিক গুরুত্বপূর্ণ ব্যক্তির সমালোচনা করা হয়েছে।
এই বইয়ের অধ্যায়গুলো হলোঃ
হুমায়ুন আজাদ রচিত এই বইটি ১৯৯৫ সালের ১৯ নভেম্বর বাংলাদেশের তৎকালীন সরকার কর্তৃক নিষিদ্ধ ঘোষণা করা হয়। প্রায় সাড়ে চার বছর পরে ২০০০ সালের ৭ মার্চ উচ্চবিচারালয় বইটির নিষিদ্ধকরণ আদেশ বাতিল করে। তারপর থেকে বইটি পুনরায় প্রকাশিত হতে থাকে 'আগামী প্রকাশনী' সংস্থা থেকে।
গোল্ডবাখ অনুমান
গোল্ডবাখ অনুমান সংখ্যা তত্ত্বের অন্যতম প্রাচীন ও অমীমাংসিত একটি সমস্যা। একে এভাবে বর্ণনা করা যেতে পারে, ২ এর চেয়ে বড় সকল জোড় পূর্ণ সংখ্যাকে দুইটি মৌলিক সংখ্যার যোগফল আকারে লেখা যায়। যেমন,৪=২+২,৬=৩+৩।
গোল্ডবাখ অনুমান এখন পর্যন্ত কেও ভুল বা সত্য প্রমাণ করতে পারেনি।.
যৌক্তিক চিহ্ন ব্যবহার করে গোল্ডবাখের অনুমান এভাবে লেখা যায়-
formula_1
যে সব সংখ্যাকে দুটি বেজোড় মৌলিক সংখ্যার যোগফল আকারে প্রকাশ করা যায় তাদের গোল্ডবাখ সংখ্যা বলে। কাজে গোল্ডবাখের অনুমানকে এভাবেও বিবৃত করা যায় "২ এর থেকে বড় সকল জোড় পূর্ণ সংখ্যাই গোল্ডবাখ সংখ্যা।"
কোনো জোড় সংখ্যাকে ২টি মৌলিক সংখ্যার যোগফল দ্বারা প্রকাশ করলে সেটাকে বলা হয় সংখ্যাটির গোল্ডবাখ বিভাজক (ইংরেজিতে Goldbach partition)।যেমনঃ
৪=২+২
১০=৩+৭ বা ৫+৫
২*ক কে যত সংখ্যক উপায়ে ২টি মৌলিক সংখ্যার যোগফল হিসাবে লেখা যায় সেটা নিচে দেখানো হলো-
০,১,১,১,২,১,২,২,২,২,৩,৩,৩,২,৩,২,৪,৪,২,৩...
১৭৪২ সালের ৭ জুন জার্মান গণিতবিদ গোল্ডবাখ তার বন্ধু গণিতবিদ লেওনার্ড ইউলারকে চিঠি লিখেন যেখানে তিনি বলেন 
পরে তিনি ২য় আরেকটি অনুমান প্রস্তাবনা করেন চিঠির মার্জিনের পাশেঃ
গোল্ডবাখ ১ কে মৌলিক সংখ্যা হিসাবে ধরেছিলেন যেটা এখন আর গণিতে ধরা হয়না। দুটি অনুমানকেই এখন একই ধরা হয়। মার্জিনের পাশের অনুমানের আধুনিক সংস্করণ হলো
ইউলার ১৭৪২ সালের ৩০জুন চিঠির উত্তর দেন এবং গোল্ডবাখকে পূর্বে তাদের মধ্যকার কথপোকথনকে মনে করিয়ে দেন যখন গোল্ডবাখ তার প্রথম অনুমানের কথা বলেছিলেনঃ
ইউলার তার চিঠিতে বলেনঃ
হার্ডি এবং লিটলউড অনুমান করেন
ছোট সংখ্যার জন্য সরাসরি গোল্ডবাখের অনুমান পরীক্ষা করা যায়। নিলস পিপিন ১৯৩৮ সালে ১০০০০০ পর্যন্ত সংখ্যার জন্য অনুমানের সত্যতা যাচাই করেন। অলিভিয়েরা ই সিলভা কম্পিউটারের সাহায্যে ১.৬০৯ × ১০ পর্যন্ত সংখ্যার জন্য সঠিকতা যাচাই করেছেন।
অ্যাসিট্যামাইড
অ্যাসিট্যামাইড অ্যাসিটিক অ্যাসিডের অ্যামাইড। এটি সাদা স্ফটিকাকারে পাওয়া যায়। এটিকে দ্রাবক ও প্লাস্টিকীকারক হিসেবে ও অনেক জৈব সংশ্লেষ প্রক্রিয়ায় ব্যবহার করা হয়।
অ্যাসিটানিলাইড
অ্যাসিটানিলাইড অ্যাসিড অ্যামাইডের N-ফিনাইল জাতক। এটি পূর্বে "এন"-ফেনিলাসিটামাইড, অ্যাসিটানিল বা অ্যাসিটানিলিড নামে পরিচিত ছিল। এটি সাদা, দানাদার পদার্থ এবং ঔষধশিল্পে জ্বর উপশমের জন্য অ্যান্টিফেব্রিন হিসেবে ব্যবহৃত হয়।
অ্যাসিটিক অ্যানহাইড্রিডের সাথে অ্যানিলাইনের বিক্রিয়ার দ্বারা অ্যাসিটানিলাইড প্রস্তত করা হয়:
শতমূলী
শতমূলী
ইং: Asparagus
সব্জি হিসাবে ব্যবহৃত একবীজপত্রী উদ্ভিদ। পুঁথির মালার মত গাঁটযুক্ত সঞ্চয়ী গুচ্ছমূলবিশিষ্ট -তাই নাম শতমূলী।
গোল্ডবাখ দুর্বল অনুমান
গোল্ডবাখ দুর্বল অনুমান এর আরো কয়েকটা নাম আছে - "বিজোড় গোল্ডবাখ অনুমান", "ত্রয়ী গোল্ডবাখ সমস্যা", "৩-মৌলিক সমস্যা"। অনুমানটি এভাবে বলা যায়,
অনুমানটিকে "দুর্বল" বলার কারণ হল, দুইটি মৌলিক সংখ্যা সংক্রান্ত গোল্ডবাখ অনুমানটি যদি প্রমাণ করা যায, তাহলে এই অনুমানটি আপনা থেকেই প্রমাণ হয়ে যাবে। (কারণ হল, যদি ৪ এর চেয়ে বড় যেকোন জোড় সংখ্যাকে ২টি মৌলিক সংখ্যার যোগফল আকারে লেখা যায়, তাহলে সংখ্যাটির সাথে ৩(মৌলিক)) যোগ করে আমরা বলতে পারি, ৭ এর চেয়ে বড় যেকোন বিজোড় সংখ্যাকে ৩টি মৌলিক সংখ্যার যোগফল আকারে লেখা যায়।)
গোল্ডবাখ দুর্বল অনুমান প্রমাণ করা সম্ভব হয়নি তবে অনেকে খুব কাছাকাছি গিয়েছেন। ১৯২৩ সালে হার্ডি এবং লিটলউড সাধারণ রিম্যান হাইপোথিসিস ব্যবহার করে দেখিয়েছেন যথেষ্ট বড় বিজোড় সংখ্যার জন্য দুর্বল অনুমানটি সত্য। ইভাব ম্যাতেভিচ ভিনোগ্রাডভ(Ivan Matveevich Vinogradov) রিম্যান হাইপোথিসিস এর উপর নির্ভরশীলতা বাদ দিয়ে দিয়েছেন এবং সরাসরি দেখিয়েছেন যথেষ্ট বড় বিজোড় সংখ্যার জন্য দুর্বল অনুমানটি সত্য। তার ছাত্র বোরেজদিন দেখিয়েছেন ৩ যথেষ্ট বড় সংখ্যা,এটায় ৬,৮৪৬,১৬৯ টি অঙ্ক আছে,বর্তমান প্রযুক্তি ব্যবহার করে এর নিচের প্রতিটি সংখ্যা যাচাই করা সম্ভব নয়। ২০০২ সালে লিউ মিং-চিট(হংকং বিশ্ববিদ্যালয়) এবং ওয়্যাং টিয়েন-জে উচ্চসীমাটিকে ২*১০ এ নামিয়ে আনেন। কম্পিউটার দিয়ে এখন পর্যন্ত ১০ পর্যন্ত সংখ্যা যাচাই করা সম্ভব হয়েছে।
১৯৯৫ সালে অলিভিয়ার রেমার দেখান ৩ এর বড় প্রতিটি জোড় পূর্ণসংখ্যাকে সর্বোচ্চ ৬টি মৌলিক সংখ্যার যোগফল হিসাবে দেখানো যায়। লেসযাক কিনাইকি রিম্যান হাইপোথিসিস ব্যবহার করে দেখান প্রতিটি বিজোড় পূর্ণসংখ্যাকে সর্বোচ্চ ৫টি মৌলিক সংখ্যার যোগফল হিসাবে প্রকাশ করা যায়। টেরেন্স টাও এটা প্রমাণ করেন রিম্যান হাইপোথিসিস ছাড়া।
সাধারণীকৃত তারকা-উচ্চতা সমস্যা
সাধারণীকৃত তারকা-উচ্চতা সমস্যা আনুষ্ঠানিক ভাষা তত্ত্ব(formal language theory)-এর একটি সমস্যা। একে এভাবে বর্ণনা করা যায়,
কোলাজ অনুমান
"লুথার কোলাজ" ১৯৩৭ সালে কোলাজ অনুমান টি প্রস্তাব করেন। এতে প্রশ্ন করা হয়েছে, একটা নির্দিষ্ট অনুক্রম কি সবসময় একই ভাবে শেষ হবে কিনা, অনুক্রমটির প্রথম সংখ্যাটি যাই হোক না কেন।
"পল এরডশ" এই অনুমানটি সম্পর্কে বলেছেন, "এ ধরনের সমস্যার জন্য গণিত এখনো প্রস্তুত হয় নি!" তিনি ৫০০ ডলার ঘোষণা করেছেন এই সমস্যাটির জন্য।
যেকোন ধনাত্মক পূর্ণ সংখ্যার জন্য নিচের অপারেশন দুইটি বিবেচনা করা যাক,গাণিতিক ভাষায় বলতে গেলে,
একটা ফাংশন "f" এভাবে সংজ্ঞায়িত করা হয়েছে,
এখন এই অপারেশনটি পুনরাবৃত্তি করে একটা অনুক্রম তৈরি করা যাক। অনুক্রমটির প্রথম সংখ্যা যেকোন ধনাত্মক পূর্ণ সংখ্যা "n"।
কোলাজ অনুমান যা বলছে, তা হল "এই কার্যপ্রণালী অবশেষে 1 এ গিয়ে পৌঁছুবে, শুরুতে যে সংখ্যাই বিবেচনা করা হোক না কেন"।
গণিতের ভাষায় বলতে গেলে,
অনুমানটি মিথ্যা হলে, এমন কোন সূচনা সংখ্যা পাওয়া যাবে, যার জন্য এমন একটা চক্রাকার অনুক্রম পাওয়া যাবে যেখানে 1 অনুপস্থিত, অথবা অনুক্রমটি সীমাহীন ভাবে বাড়তে থাকেবে। কিন্তু এ জাতীয় কোন অনুক্রমের সন্ধান পাওয়া যায়নি।
End
বোয়ের
বোয়ের্‌স্‌ শব্দটি দ্বারা দক্ষিণ আফ্রিকায় বসতি স্থাপনকারী ইউরোপীয়ানদের নির্দেশ করা হয়। 
১৬৫২ সালে এসকল ইউরোপীয়ানরা প্রথম দক্ষিণ আফ্রিকায় এসে পৌঁছায়। তখন দক্ষিণ আফ্রিকা ছিল বান্টু নামক একদল যাযাবর গোত্রের মানুষের বাসস্থান। ইউরোপীয়ানরা মূলত ছিল ডাচ। ডাচ শব্দ বোয়ের এর অর্থ কৃষক। বান্টুরা প্রতিরোধ করলেও আধুনিক অস্ত্রের সামনে তাদের বল্লমের পরাজয় ছিল অবধারিত। অধিকাংশ বান্টু দের দাসত্বে আবদ্ধ করা হয়। 
পরবর্তীতে ১৭৯৫ সালে গ্রেট ব্রিটেন দক্ষিণ আফ্রিকার কর্তৃত্ব গ্রহণ করে। তবে ডাচ রা ইংরেজ দের উপর খুশি ছিলনা। উপরন্তু ১৮৩৫ সালে ইংরেজ শাসক রা দাস প্রথা বিলুপ্ত ঘোষণা করে। এতেও বোয়ের রা ক্ষিপ্ত হয়ে ওঠে। দুই পক্ষের এই বিরোধ পরিশেষে রূপ নেয় যুদ্ধে। ১৮৯৯ থেকে ১৯০২ সাল পর্যন্ত এই যুদ্ধ চলে। শেষ পর্যন্ত বৃটিশ রা বোয়ের দের পরাজিত করে। ইতিহাসে এই যুদ্ধ বোয়ের যুদ্ধ নামে পরিচিত।
রিজেল সংখ্যা
রিজেল সংখ্যা হল এক ধরনের বিজোড় স্বাভাবিক সংখ্যা, "k" যার জন্য "k"×2-1 আকৃতির সকল পূর্ণ সংখ্যা যৌগিক
অন্য কথায়, "k" রিজেল সংখ্যা হলে, নিম্নলিখিত সেটের সব সদস্য যৌগিক।
১৯৫৬ সালে হান্স রিজেল দেখান যে এধরনের অগুণতি পূর্ণ সংখ্যা "k" এর অস্তিত্ব আছে। তিনি বলেন যে, 509203 এবং 509203 এর সাথে 11184810 যেকোন গুণিতকের যোগফল এই বৈশিষ্ট্য ধারণ করে।
একটা সংখ্যা রিজেল কিনা, তা বোঝার জন্য "covering set" ব্যবহার করা যায়। covering set হল কিছু মৌলিক সংখ্যার সেট, যারা একটি অনুক্রমের সবগুলো পদের কোন না কোন গুণনীয়ক। এক মিলিয়নের চেয়ে ছোট রিজেল সংখ্যা এবং তাদের covering set গুলো এখানে দেয়া হল,ক্ষুদ্রতম রিজেল সংখ্যা নির্ণয় করা, রিজেল সমস্যা নামে পরিচিত। যেহেতু 509203 এর চেয়ে ছোট কোন "k" এর জন্য কোন covering set বের করা যায়নি, তাই এটা অনুমান করা হয়েছে যে, 509203 হল ক্ষুদ্রতম রিজেল সংখ্যা। কিন্তু 509203 এর চেয়ে ছোট 72 টি "k" এর মান পাওয়া গেছে, যাদের থেকে শুধুমাত্র যৌগিক সংখ্যা পাওয়া যায়।(এই প্রাপ্তি অবশ্য সসীম সংখ্যক "n" এর জন্য প্রযোজ্য)
দ্য থার্ড ম্যান
দ্য থার্ড ম্যান ক্যারল রিড পরিচালিত ১৯৪৯ সালের ব্রিটিশ চলচ্চিত্র। গ্রাহাম গ্রিন রচিত "দ্য থার্ড ম্যান" উপন্যাস অবলম্বনে চলচ্চিত্রটি নির্মিত হয়। ১০৪ মিনিটের সাদাকালো চলচ্চিত্র টি ১৯৪৯ সালে মুক্তি পায়। এতে প্রধান চরিত্রে অভিনয় করেন জোসেফ কটেন, ভালি, অরসন ওয়েলস ও ট্রেভর হাওয়ার্ড।
দেবী (চলচ্চিত্র)
দেবী ১৯৬০ সালের সত্যজিৎ রায় পরিচালিত একটি বাংলা চলচ্চিত্র। ছবিটিতে বিভিন্ন চরিত্রে অভিনয় করেছেন শর্মিলা ঠাকুর, ছবি বিশ্বাস, সৌমিত্র চট্টোপাধ্যায়, অনিল চট্টোপাধ্যায়, করুণা বন্দ্যোপাধ্যায়।
ছবিটার ঘটনা সাজানো হয়েছে ১৮৬০ সালে চাঁদপুরে । দয়াময়ী ও তার স্বামী তার বড় ভাইয়ের (কালীকিন্কর রায়)সাথে থাকে। এলাকার ভেতর তিনি একজন নামকরা মানুষ । যখন দয়াময়ীর স্বামী কলিকাতায় চলে যায় পড়া লেখা করার জন্য, তখন দয়াময়ী তার বুড়ো শশুরকে দেখা-শুনা করতে শুরু করে। তার এক পাশে খোকা থাকে যার সাথে তার বড় একটি বন্ধুত্ব শুরু হয়।পরে তিনি একটি স্বপ্ন দেখে যেখানে দয়াময়ীকে তিনি মা কালীর রূপে দেখেন। তিনি বলেন যে সে পূজার করার যোগ্য। যখন একটি মৃত্যুর ছেলে দয়াময়ীর চরণে থাকে, তখন সে সুস্থ হয়ে উঠে এবং খবরটা প্রকাশ হয়। অনেকে সাহায্য চায়। যখন দয়াময়ীর স্বামী এই ঘটনা শুনতে পারে, সে ফিরে আসে। সে এই ভুল প্রথাকে ঠিক করতে বলে।
তারপরে সে দয়াময়ীকে অন্য জায়গায় নিয়ে যেতে চেষ্টা করে। কিন্তু তিনিও এটার উপর বিশ্বাসী যে সেটা থেকে চলে আসতে পারছে না। খোকা তখন অসুস্থ হয়ে পড়ে এবং মারা যায় দয়াময়ীর হাতে। শেষ দৃশ্যে দয়াময়ী দৌড়াতে দৌড়াতে একটি মাঠে অদৃশ্য হয়ে যায়।
এই ছবিটি জাতীয় চলচ্চিত্র পুরস্কার এ সর্বোত্তম বৈশিষ্ট্যপূর্ণ বাংলা ছায়াছবির জন্য রাষ্ট্রপতি রৌপ্য পদক পেয়েছে ১৯৬০ সালে এবং ১৯৬২ সালের কান চলচ্চিত্র উৎসব এ পালমে ডি'অর এ জন্য মনোনিত হয়েছিল ।
অলিভার স্টোন
উইলিয়াম অলিভার স্টোন (জন্ম সেপ্টেম্বর ১৫, ১৯৪৬), একাডেমী পুরস্কার বিজয়ী মার্কিন চলচ্চিত্র পরিচালক, চিত্রনাট্য লেখক।
কায়কোবাদ
কায়কোবাদ, মহাকবি কায়কোবাদ বা মুন্সী কায়কোবাদ (১৮৫৭ - ২১ জুলাই, ১৯৫১) বাংলা ভাষার উল্লেখযোগ্য কবি যাকে মহাকবিও বলা হয়। তাঁর প্রকৃত নাম কাজেম আল কোরায়শী। “মীর মশাররফ, কায়কোবাদ, মোজাম্মেল হকের মধ্যে কায়কোবাদই হচ্ছেন সর্বতোভাবে একজন কবি। কাব্যের আদর্শ ও প্রেরণা তাঁর মধ্যেই লীলাময় হয়ে ওঠে। সেজন্য একথা বেশ জোরের সঙ্গে বলা যায় যে কবি কায়কোবাদই হচ্ছেন আধুনিক বাংলা সাহিত্যের প্রথম মুসলিম কবি”
তিনি বাঙালি মুসলিম কবিদের মধ্যে প্রথম সনেট রচয়িতা।
কায়কোবাদ ১৮৫৭ সালে (বর্তমানে বাংলাদেশের) ঢাকা জেলার নবাবগঞ্জ থানার অধীনে আগলা-পূর্বপাড়া গ্রামে জন্ম গ্রহণ করেন। তিনি ছিলেন ঢাকা জেলা জজ কোর্টের একজন আইনজীবি শাহামাতুল্লাহ আল কোরেশীর পুত্র। কায়কোবাদ সেন্ট গ্রেগরি স্কুলে অধ্যয়ন করেন। পিতার অকালমৃত্যুর পর তিনি ঢাকা মাদ্রাসাতে (বর্তমান কবি নজরুল সরকারি কলেজ) ভর্তি হন যেখানে তিনি প্রবেশিকা পরীক্ষা পর্যন্ত অধ্যয়ন করেছিলেন। উপরন্তু, তিনি পরীক্ষা দেননি, বদলে তিনি পোস্টমাস্টারের চাকরি নিয়ে তার স্থানীয় গ্রামে ফিরে আসেন, যেখানে তিনি অবসর গ্রহণের আগ পর্যন্ত কাজ করেছেন। ১৯৩২ সালে, তিনি কলকাতাতে অনুষ্ঠিত বঙ্গীয় মুসলিম সাহিত্য সম্মেলন-এর প্রধান অধিবেশনে সভাপতিত্ব করেন।মুসলমান কবি রচিত জাতীয় আখ্যান কাব্যগুলোর মধ্যে সুপরিচিত মহাকবি কায়কোবাদ রচিত ‘মহাশ্মশান’ কাব্যটি। কায়কোবাদের মহাকবি নামের খ্যাতি এই মহাশ্মশান কাব্যের জন্যই। কাব্যটি তিন খন্ডে বিভক্ত। প্রথম খন্ডে ঊনত্রিশ সর্গ,দ্বিতীয় খন্ডে চব্বিশ সর্গ, এবং তৃতীয় খন্ডে সাত সর্গ। মোট ষাট সর্গে প্রায় নয়শ' পৃষ্ঠার এই কাব্য বাংলা ১৩৩১, ইংরেজি ১৯০৪ সালে প্রথম প্রকাশিত হয়; যদিও গ্রন্থাকারে প্রকাশ হতে আরো ক'বছর দেরী হয়েছিল। পানিপথের তৃতীয় যুদ্ধযজ্ঞকে রূপায়িত করতে গিয়ে কবি বিশাল কাহিনী,ভয়াবহ সংঘর্ষ, গগনস্পর্শী দম্ভ,এবং মর্মভেদী বেদনাকে নানাভাবে চিত্রিত করেছেন। বিশালতার যে মহিমা রয়েছে তাকেই রূপ দিতে চেয়েছিলেন এই কাব্যে।
“... সেদিন কায়কোবাদ এক নির্জিত সমাজের প্রতিনিধি-প্রতিভূ কিংবা মুখপাত্র হিসেবে অতি গুরুত্বপূর্ণ ভূমিকা পালন করেছিলেন। ...তাঁর স্বসমাজের লোক পেয়েছিল প্রাণের প্রেরণা ও পথের দিশা। এই ঐতিহাসিক দায়িত্ব নিষ্ঠার সঙ্গে পালন করেছিলেন বলেই আমরা এই মুহূর্তেও শ্রদ্ধা ও কৃতজ্ঞতার সঙ্গে স্মরণ করছি মহাশ্মশানের কবিকে।”
বাংলা মহাকাব্যের অস্তোন্মুখ এবং গীতিকবিতার স্বর্ণযুগে মহাকবি কায়কোবাদ মুসলিমদের গৌরবময় ইতিহাস থেকে কাহিনী নিয়ে ‘মহাশ্মশান’ মহাকাব্য রচনা করে যে দুঃসাহসিকতা দেখিয়েছেন তা তাঁকে বাংলা সাহিত্যের গৌরবময় আসনে স্থান করে দিয়েছে। সেই গৌরবের প্রকাশে ১৯৩২ সালে বঙ্গীয় মুসলিম সাহিত্য সম্মেলনের মূল অধিবেশনে সভাপতির দায়িত্ব পালন করেন কবি কায়কোবাদ। তিনি আধুনিক বাংলাসাহিত্যের প্রথম মুসলিম কবি। বাংলা কাব্য সাহিত্যে অবদানের জন্য ১৯২৫ সালে নিখিল ভারত সাহিত্য সংঘ তাকে ‘কাব্যভূষণ’, ‘বিদ্যাভূষণ’ ও ‘সাহিত্যরত্ন’ উপাধিতে ভূষিত করেন।
১৯৫১ সালের ২১ জুলাই এই মহান কবি আল্লাহর ডাকে সাড়া দিয়ে ঢাকায় মৃত্যুবরণ করেন।
নাগরিক (চলচ্চিত্র)
নাগরিক (১৯৫২, মুক্তিপ্রাপ্ত ১৯৭৭) ঋত্বিক ঘটক এর নির্মিত একটি বাংলা চলচিত্র। ঘটক এই ছবিটি সত্যজিৎ রায় এর পথের পাঁচালী এর আগে নির্মাণ করেছিলেন, কিন্তু এই চলচিত্রটি মুক্তি পায় ঋত্বিক ঘটকের মৃত্যুর পরে।
সাড়ে চুয়াত্তর
সাড়ে চুয়াত্তর হল ১৯৫৩ সালে মুক্তিপ্রাপ্ত একটি ভারতীয় বাংলা কমেডি চলচ্চিত্র। এই ছবিটির পরিচালক ছিলেন নির্মল দে এবং কাহিনিকার ছিলেন বিজন ভট্টাচার্য। ছবিতে মুখ্যভূমিকায় অভিনয় করেন তুলসী চক্রবর্তী, মলিনা দেবী, উত্তম কুমার ও সুচিত্রা সেন। ধনঞ্জয় ভট্টাচার্য, দ্বিজেন মুখোপাধ্যায়, শ্যামল মিত্র, মানবেন্দ্র মুখোপাধ্যায় ও সনৎ সিংহ – এই পাঁচজন সমসাময়িক গায়কও এই ছবিতে অভিনয় করেন। আরও দু-টি গুরুত্বপূর্ণ ভূমিকায় অভিনয় করেন ভানু বন্দ্যোপাধ্যায় ও জহর রায়।
রজনীবাবু (তুলসী চক্রবর্তী) কলকাতায় অন্নপূর্ণা বোর্ডিং হাউস নামে একটি মেস চালান। মেসটি বেশ শান্তিপূর্ণ এবং মেসের বাসিন্দাদের মধ্যেও বেশ ভাব রয়েছে। শুধু শিববাবু (হরিধন মুখোপাধ্যায়) অন্যদের প্রতি কিছুটা বিরূপ। একদিন রজনীবাবুর এক আত্মীয় (গুরুদাস বন্দ্যোপাধ্যায়) তাঁর ভাড়াবাড়ি থেকে উৎখাত হয়ে তাঁর স্ত্রী (পদ্মা দেবী) ও কন্যা রমলাকে (সুচিত্রা সেন) নিয়ে বোর্ডিং-এ এসে উপস্থিত হন। তাঁরা শিববাবুর কাছে আশ্রয় চান। রজনীবাবু মেসের বাসিন্দাদের মতামত জানতে চান। শিববাবু ছাড়া সকলেই মত দেন।
সেই বোর্ডিং-এর বাসিন্দা রামপ্রীতি (উত্তম কুমার) ছিল এক ধনী পরিবারের সন্তান। সে বাড়ি গিয়েছিল। ফেরার দিন সে চাকর মদনকে খাবারের আয়োজন করার কথা বলার জন্য (নবদ্বীপ হালদার) বোর্ডিং-এ ফোন করে। কিন্তু কেউ ফোন ধরছে না দেখে রমলা রমলা ফোন তোলে। রামপ্রীতি বিশ্বাস করতে পারেনি যে, বোর্ডিং-এ কোনও মেয়ে আছে। দু-জনের মধ্যে উত্তপ্ত বাদানুবাদ চলে। ফিরে রামপ্রীতি বোর্ডিং-এর অপর বাসিন্দা কেদারকে (ভানু বন্দ্যোপাধ্যায়) সব কথা খুলে বলে। এরপরও রামপ্রীতি রমলার সম্পর্কে অন্য বাসিন্দাদের কাছে কটু মন্তব্য করতে থাকতে থাকে। সে কথা শুনতে পেয়ে রমলা রামপ্রীতির ঘরে এসে তাকে ধমক দিয়ে চুপ করিয়ে দেয়।
যদিও অনতিবিলম্বেই রামপ্রীতি ও রমলা প্রেমে পড়ে যায় এবং মদনের মারফত চিঠি চালাচালি শুরু করে। কিন্তু বোর্ডিং-এর অন্যান্য বাসিন্দারা সে কথা জানতে পেরে তাদের বিদ্রুপ করতে শুরু করে। তাদের একটি চিঠি বাসিন্দারা হস্তগত করে রজনীবাবুকে বলে তাঁর পকেটে গুঁজে দেয়। রজনীবাবু সেই সময় বাড়ি ফেরার জন্য ট্রেন ধরার তাড়ায় ছিলেন। তিনি চিঠির কথাটি ভুলেই যান। বাড়িতে রজনীবাবুর স্ত্রী (মলিনা দেবী) চিঠিটি দেখতে পান। তিনি সন্দেহ করেন, তাঁর স্বামী কোনও অবৈধ সম্পর্কে লিপ্ত হয়ে পড়েছেন।
রামপ্রীতি ও রমলাকে প্রণয়পাশে আবদ্ধ দেখে রজনীবাবু রামপ্রীতির বাবার কাছে তার বিবাহের প্রস্তাব পাঠালেন। রামপ্রীতির বাবা বোর্ডিং-এ এসে বিবাহ সম্পর্ক পাকা করে গেলেন।
এদিকে রজনীবাবুর স্ত্রী গুনিন ডাকিয়ে ঝাড়ফুক শুরু করলেন। কিন্তু অধৈর্য হয়ে তিনি নিজেই কলকাতায় বোর্ডিং-এ এসে উপস্থিত হলেন। তিনি ক্রোধবশে রজনীবাবুকে একটি ঘরে টেনে নিয়ে গিয়ে বলেন যে, তিনি রজনীবাবুকে সতীনের ঘর করতে দেবেন না। তখন রজনীবাবু তাঁকে সেই চিঠির রহস্য খুলে বলেন। রজনীবাবুর স্ত্রী লজ্জিত হয়ে পড়েন। বোর্ডিং-এর বাসিন্দারা আড়ি পেতে সেই কথা শুনে রামপ্রীতি ও রমলার বাসর ঘরে এসে তাঁদের নিয়ে রসিকতা শুরু করে।
অগ্নিপরীক্ষা (চলচ্চিত্র)
অগ্নিপরীক্ষা উত্তম কুমার এবং সুচিত্রা সেন অভিনীত একটি জনপ্রিয় রোমান্টিক বাংলা চলচ্চিত্র। এই চলচ্চিত্রটি আশাপূর্ণা দেবীর কাহিনী অবলম্বনে তৈরি হয়েছিল।
হের্মান ভাইল
হের্মান ভাইল ( "হেয়ামান্‌ ভ়াইল্‌") (৯ই নভেম্বর, ১৮৮৫ — ৮ই ডিসেম্বর, ১৯৫৫) একজন জার্মান গণিতবিদ। যদিও তাঁর কর্মজীবনের অধিকাংশ সময় জুরিখে ও প্রিন্সটনে অতিবাহিত হয়, তা সত্ত্বেও তাঁকে গ্যোটিঙেন বিশ্ববিদ্যালয় ঘরানার (অর্থাৎ ডাভিড হিলবের্ট ও হেরমান মিংকভ্‌স্কি-র সমমনস্ক) একজন গণিতবিদ হিসেবে ধরা হয়ে থাকে। তাত্ত্বিক পদার্থবিজ্ঞান ও সংখ্যাতত্ত্বে তাঁর গবেষণা গুরুত্বপূর্ণ। তিনি বিংশ শতাব্দীর অন্যতম প্রভাবশালী গণিতবিদ ও প্রিন্সটন বিশ্ববিদ্যালয়ের ইন্সটিটিউট অফ অ্যাডভান্স্‌ড স্টাডিজ-এর অন্যতম পুরোধা ব্যক্তিত্ব ছিলেন।
ভাইল জার্মানির হাম্বারগের নিকটের একটি ছোট্ট শহর, এলমসরন জন্মগ্রহণ করেন, এবং আলটনার জিনেসিয়াম ক্রিস্টিয়ানিয়ামে লেখাপড়া শুরু করেন।
১৯০৪ থেকে ১৯০৮ সালে তিনি গ্যোটিঙেন এবং মিউনিক এ গণিত এবং পদার্থবিজ্ঞান উভয় বিষয়ে পড়াশুনা করেন। গ্যোটিঙেন বিশ্ববিদ্যালয় থেকে ডাভিড হিলবের্ট এর তত্বাবধানে তাকে ডক্টরেট ডিগ্রীতে ভূষিত করা হয়, তিনি যার খুব ভূয়সী প্রশংসা করেন।
সেপ্টেম্বর ১৯১৩ সালে গ্যোটিঙেনে, ভাইল বিয়ে করেন ফ্রেডরিক বেরথা হেলেন জোসেফ'কে (মার্চ ৩০, ১৮৯৩ – সেপ্টেম্বর ৫, ১৯৪৮) যাকে হেলেন নামে ডাকা হত(ছদ্মনাম "হেলা").
কার্ল গুস্তাফ ইয়াকপ ইয়াকবি
কার্ল গুস্তাফ ইয়াকপ ইয়াকবি (১০ই ডিসেম্বর, ১৮০৪ - ১৮ই ফেব্রুয়ারি, ১৮৫১) একজন বিখ্যাত জার্মান গণিতবিদ।
হেনরি রাইডার হ্যাগার্ড
স্যার হেনরি রাইডার হ্যাগার্ড (জুন ২২, ১৮৫৬, নরফোক, ইংল্যান্ড - মে ১৪, ১৯২৫) একজন বিখ্যাত ইংরেজ ঔপন্যাসিক। তিনি ইতিহাস আশ্রিত দুঃসাহসিক কাহিনী নিয়ে উপন্যাস রচনায় ছিলেন সিদ্ধহস্ত। তিনি এমনসব অঞ্চল নিয়ে লিখেছেন যেগুলো ইংরেজদের কাছে ছিল অনেকটাই অপরিচিত এবং তথাপি অদ্ভুত। সলোমনের গুপ্তধন তার সেরা কীর্তি হিসেবে পরিগণিত। এটি সাহিত্য জগতে একটি ক্লাসিক হিসেবে সমাদৃত হয়।
১৮৫৬ সালের ২২ জুন ইংল্যান্ডের নরফোকে জন্মগ্রহণ করেন। দশ ভাই বোনের মধ্যে তিনি ছিলেন অষ্টম। আর্থিক অসচ্ছলতার কারণে ভালো কোন স্কুল-কলেজে পড়ার সৌভাগ্য হয়নি তাঁর। মাত্র উনিশ বছর বয়সে নেটাল সরকারের চাকরি নিয়ে চলে যান দক্ষিণ আফ্রিকায়। ছ'বছর ওখানে কাটিয়ে আবার ফিরে আসেন ইংল্যান্ডে। এরপর তিনি আইনশাস্ত্রে লেখাপড়া শুরু করেন, পাশাপাশি মনোনিবেশ করেন লেখালেখিতে। ফলে পৃথিবী পায় ইতিহাসের বিখ্যাত লেখকদের একজনকে। একের পর এক চমকপ্রদ কাহিনী তিনি উপহার দিতে থাকেন পাঠকদের জন্য। চাকরিসূত্রে আফ্রিকা মহাদেশ সম্পর্কে প্রচুর জ্ঞান লাভ করেন হ্যাগার্ড, সেসব অভিজ্ঞতাই ছিল তাঁর বইগুলোর মূল উপজীব্য।
হ্যাগার্ডের বিখ্যাত বইগুলোর মধ্যে কিং সলোমন্‌'স মাইনস্‌, শী, রিটার্ণ অভ শী, অ্যালান কোয়াটারমেইন এবং দ্য পিপল অভ দ্য মিস্ট অন্যতম। ভাইয়ের সঙ্গে বাজি ধরেছিলেন হ্যাগার্ড যে, ট্রেজার আইল্যান্ড এর চেয়ে রোমাঞ্চকর বই লেখার ক্ষমতা তাঁর আছে এবং কিং সলোমন্‌স মাইনস্‌ লিখে সত্যিই প্রমাণ করে দিয়েছিলেন সেটা। বইটি প্রকাশ পাবার পর রাতারাতি বিখ্যাত হয়ে গিয়েছিলেন তিনি। তাঁর অন্যান্য উল্লেখযোগ্য বই এর মধ্যে আছে মন্টেজুমা'স্‌ ডটার, মর্নিং স্টার, পার্ল মেইডেন, দ্য ব্রেদরেন, অ্যালান এন্ড দ্য হোলি ফ্লাওয়ার ইত্যাদি।
নানা রকম পেশায় জড়িত ছিলেন হেনরি রাইডার হ্যাগার্ড, রাজনীতির প্রতি তাঁর বিশেষ ঝোঁক ছিল। ১৯১২ সালে স্যর উপাধি পান। ১৯২৫ সালের ১৪ মে পরলোকগমন করেন।এই ধারাবাহিকে মোট ১৩টি উপন্যাস ও ৫টি ছোটগল্প রয়েছে।
এডগার রাইস বারোজ
এডগার রাইস বারোজ (সেপ্টেম্বর ১, ১৮৭৫ - মার্চ ১৯, ১৯৫০) একজন মার্কিন লেখক। তার মূল খ্যাতি টারজান চরিত্রের স্রষ্টা হিসেবে। তবে লেখালেখির আরো অনেক বিভাগে তার পদচারণা ছিল।
আনন্দ আশ্রম
আনন্দ আশ্রম শক্তি সামন্ত পরিচালিত ও শৈলজানন্দ মুখোপাধ্যায়ের কাহিনী অবলম্বনে তৈরি দ্বিভাষিক চলচ্চিত্র। এই সিনেমাটি ১৯৭৭ সালে মুক্তি পেয়েছিল। এই ছবিতে প্রধান দুই চরিত্রে অভিনয় করেন উত্তম কুমার এবং শর্মিলা ঠাকুর। অন্যান্য ভূমিকায় অভিনয় করেছিলেন অশোক কুমার, উৎপল দত্ত এবং রাকেশ রোশন, এবং মৌসুমি চট্টোপাধ্যায়।
ডা: দীপক (উত্তম কুমার) বড়লোক বাবার (অশোক কুমার) একমাত্র ডাক্তার পুত্র। সে তার বাবার অমতে আশাকে (শর্মিলা ঠাকুর) বিয়ে করে এবং অন্য জায়গায় গিয়ে সংসার পাতে। সন্তানের জন্ম দিতে গিয়ে আশা মারা যায়। সেই পুত্রসন্তান ডা: প্রতাপ (রাকেশ রোশন) ঘটনাচক্রে ঠাকুরদার কাছে মানুষ হয়। প্রতাপ আবার কিরনের (মৌসুমি চট্টোপাধ্যায়) প্রেমে পড়ে। কিরন ডা: দীপকের বন্ধু উৎপল দত্তের মেয়ে। প্রতাপ আর কিরনের বিয়ের দিন আবার ডা: দীপক এবং তার বাবার মধ্যে মিলন ঘটে এবং ভুল বোঝাবুঝির অবসান হয়।
সবার উপরে
সবার উপরে ১৯৫৫ সালে মুক্তিপ্রাপ্ত উত্তম কুমার এবং সুচিত্রা সেন অভিনীত একটি জনপ্রিয় বাংলা চলচ্চিত্র। চলচ্চিত্রটির পরিচালক অগ্রদূত গোষ্ঠী।"সবার উপরে" চলচ্চিত্রের সঙ্গীত পরিচালনা করেছেন রবীন চট্টোপাধ্যায় এবং গীত রচনা করেছেন গৌরীপ্রসন্ন মজুমদার।
হারানো সুর
হারানো সুর উত্তম কুমার এবং সুচিত্রা সেন অভিনীত একটি জনপ্রিয় বাংলা চলচ্চিত্র ।
অপর্ণা সেন
অপর্ণা সেন (জন্ম: অক্টোবর ২৫, ১৯৪৫) একজন বিখ্যাত ভারতীয় বাঙালি অভিনেত্রী এবং চলচ্চিত্র পরিচালিকা। তিনি অভিনেত্রী কঙ্কনা সেন শর্মার মাতা।
অপর্ণা সেন পশ্চিমবঙ্গের কলকাতায় জন্মগ্রহণ করেন। পূর্ব বাংলা থেকে তার পরিবার কলকাতায় আসে। তার বাবা চলচ্চিত্র সমালোচক এবং চলচ্চিত্র নির্মাতা চিদানন্দ দাশগুপ্ত। তার মা সুপ্রিয়া দাশগুপ্ত সম্পর্কে খ্যাতনামা বাংলা কবি জীবনানন্দ দাশের খুড়তুতো বোন। তিনি তার শৈশব অতিবাহিত করেন় হাজারীবাগ এবং কলকাতা শহরে। তিনি কলকাতার মডার্ন হাই স্কুল ফর গার্লস এ লেখাপড়া করেছেন।তিনি কলকাতার বিখ্যাত প্রেসিডেন্সি কলেজে ইংরেজিতে অনার্স নিয়ে পড়েছিলেন যদিও ডিগ্রি নেননি।
সুনীল গঙ্গোপাধ্যায়ের উপন্যাস অবলম্বনে সত্যজিৎ রায়ের চলচ্চিত্র "অরণ্যের দিনরাত্রি" (১৯৭০) সহ আরো অনেক চলচ্চিত্রে তিনি অভিনয় করেন।
রঞ্জিত মল্লিক
রঞ্জিত মল্লিক () (জন্ম: ২৮ সেপ্টেম্বর, ১৯৪৪) একজন খ্যাতনামা বাঙালি অভিনেতা। তিনি বহু সিনেমায় নায়ক হিসাবে এবং পরবর্তীকালে একজন সফল পার্শ্বচরিত্রকার হিসাবে অভিনয় করেছেন। তাঁর পিতামহ বাঙালী বিজ্ঞানী ইন্দুমাধব মল্লিক এবং পিতা শিশুসাহিত্যিক উপেন্দ্রচন্দ্র মল্লিক। মেয়ে কোয়েল মল্লিক একজন সফল বাংলা সিনেমার নায়িকা।
রঞ্জিত মল্লিক ২৮শে সেপ্টেম্বর, ১৯৪৪ সালে পশ্চিমবঙ্গের কলকাতায় জন্মগ্রহণ করেন। তিনি ভবানীপুরের "মল্লিক বাড়ি" তে জন্মগ্রহন করেন। এই বাড়ি "দুর্গা পূজা"র জন্য বিখ্যাত। তাঁর ডাকনাম "রঞ্জু"। তিনি আশুতোষ কলেজ এবং পরে কলকাতা বিশ্ববিদ্যালয়ের শ্যামাপ্রসাদ কলেজ থেকে পাস করেন।
রঞ্জিত মল্লিক ১৯৭১ সালে মৃণাল সেনের "ইন্টারভিউ" চলচ্চিত্রের মাধ্যমে তার চলচ্চিত্র জীবন শুরু করেন। তিনি আন্তর্জাতিক ক্যালভি পুরষ্কারে (Karlovy Vary) ভূষিত হন। ১৯৭০ সাল থেকে তিনি একজন খ্যাতিমান রোমান্টিক অভিনেতা হিসেবে আত্মপ্রকাশ করেন। বিখ্যাত "মৌচাক", "দেবী চৌধুরানী", "রাগ অনুরাগ", "সায়ং সিদ্ধ" প্রভৃতি চলচ্চিত্রে সাফল্যের সাথে অভিনয় করেন। সত্যজিৎ রায় পরিচালিত "শাখা-প্রশাখা"য়ও তিনি অভিনয় করেন।
সাবিত্রী চট্টোপাধ্যায়
সাবিত্রী চট্টোপাধ্যায় (জন্ম: ২১শে ফেব্রুয়ারী, ১৯৩৭ কুমিল্লা, বাংলা প্রদেশ, বৃটিশ ভারত) একজন বিখ্যাত ভারতীয় বাঙালি অভিনেত্রী। ২০১৪ খ্রিষ্টাব্দে ভারত সরকার তাঁকে পদ্মশ্রী উপাধিতে ভূষিত করেন।
রাজলক্ষ্মী ও শ্রীকান্ত
রাজলক্ষ্মী ও শ্রীকান্ত হরিদাস ভট্টাচার্য পরিচালিত ১৯৫৮ সালের ভারতীয় বাংলা ভাষার নাট্য চলচ্চিত্র। শরৎচন্দ্র চট্টোপাধ্যায়ের "শ্রীকান্ত" উপন্যাস অবলম্বনে ছবিটির চিত্রনাট্য লিখেছেন হরিদাস ভট্টাচার্য। এতে দুই নাম ভূমিকায় অভিনয় করেছেন সুচিত্রা সেন (রাজলক্ষ্মী) এবং উত্তম কুমার (শ্রীকান্ত)। অন্যান্য চরিত্রে অভিনয় করেছেন রেবা দেবী, রাজলক্ষ্মী দেবী, রমা দেবী, তুলসী চক্রবর্তী, জহর রায়, হরিধন মুখোপাধ্যায়, অনিল চ্যাটার্জী প্রমুখ।
রাজলক্ষ্মী ও শ্রীকান্ত চলচ্চিত্রের সঙ্গীত পরিচালনা ও গীত রচনা করেছেন জ্ঞানপ্রকাশ ঘোষ। গানে কণ্ঠ দিয়েছেন কৃষ্ণা গাঙ্গুলী, শ্যাম গুপ্ত, জ্ঞানপ্রকাশ ঘোষ ও ডি এম মিথলিয়া।
সব্যসাচী (চলচ্চিত্র)
সব্যসাচী উত্তম কুমার অভিনীত একটি বাংলা চলচ্চিত্র । এই চলচ্চিত্রটি নির্মিত হয়েছে শরৎচন্দ্র চট্টোপাধ্যায়ের পথের দাবী উপন্যাস অবলম্বনে ।
অভিনয়ে
পরিচালক পীয়ুষ বসু,
প্রোযজক অসীম সরকার,
মাধবী মুখোপাধ্যায়
মাধবী মুখোপাধ্যায় (জন্ম: ১০ ফেব্রুয়ারি, ১৯৪২) খ্যাতনামা ভারতীয় বাঙালি অভিনেত্রী। তিনি বাংলা চলচ্চিত্র জগতে অন্যতম সেরা কিছু ছবিতে অভিনয় করেছেন।
মাধবী কলকাতায় জন্মগ্রহণ করেছিলেন। তাঁর প্রথম চলচ্চিত্র অভিনয় ছিল শিশুশিল্পী হিসাবে ১৯৫০ সালে "কাঁকনতলা লাইট রেলওয়ে" ছবিতে।
মাধবীর আসল নাম ছিল মাধুরী। ১৯৫৬ খ্রিস্টাব্দে তপন সিংহের "টনসিল" ছবিতে তিনি প্রথম মুখ্য ভূমিকায় অভিনয় করেন। এরপর ১৯৬০ সালে মৃণাল সেনের "বাইশে শ্রাবণ" ছবিতে অভিনয় করেন। এই ছবির প্রযোজক বিজয় চট্টোপাধ্যায় তাঁর নতুন নামকরণ করেন মাধবী। এরপর তিনি আরেকজন বিখ্যাত পরিচালক ঋত্বিক ঘটকের "সুবর্ণরেখা" ছবিতে অভিনয় করেন।
এছাড়াও তিনি সত্যজিৎ রায়ের পরিচালনায় ১৯৬৩ সালে মহানগর ছবিতে অভিনয় করেন। এটা ছিল নারী চরিত্র প্রধান চলচ্চিত্র। এই ছবিতে আরতির ভূমিকায় তাঁর অভিনয় যথেষ্ট সাড়া ফেলেছিল। এরপর তিনি ১৯৬৪ সালে সত্যজিৎ রায়ের পরিচালনায় রবীন্দ্রনাথ ঠাকুরের নষ্টনীড় অবলম্বনে "চারুলতা" চলচ্চিত্রে অভিনয় করে যথেষ্ট প্রশংসিত হয়েছিলেন। ১৯৬৫ সালে সত্যজিৎ রায়ের পরিচালনায় "কাপুরুষ" ছবিতে অভিনয় করেন।
মাধবী বাংলা চলচ্চিত্রে নায়িকা এবং পার্শ্বচরিত্রে বহু ছবিতে অভিনয় করেছিলেন। তিনি মঞ্চেও অভিনয় করেছিলেন। "আত্মজা" নামক একটি চলচ্চিত্র পরিচালনাও করেছিলেন।
বাংলা চলচ্চিত্রের অভিনেতা নির্মল কুমার মাধবীর স্বামী। তাঁদের দুই কন্যা সন্তান আছে। কিন্তু তাঁদের মধ্যকার বৈবাহিক সম্পর্ক বিচ্ছেদে গড়িয়েছে। বলা হয়ে থাকে যে, প্রবাদপ্রতিম চলচ্চিত্র নির্মাতা সত্যজিৎ রায়ের সাথে তাঁর গভীর ভালোবাসার সম্পর্ক ছিল।
১৯৯৫ সালে আত্মজীবনীমূলক গ্রন্থ "আমি মাধবী" প্রকাশ করেন।
গণ যোগাযোগ
গণ যোগাযোগ (ইংরেজিতেঃ Mass communication) পাঠ্য বিষয়ে মূলতঃ গণমাধ্যমের উপর বিস্তারিতভাবে পাঠ করা হয়। সাধারণত বিশ্ববিদ্যালয়গুলোতে সাংবাদিকতা অনুষদের অন্তর্ভুক্ত বিষয় হিসেবে পঠিত হয়ে থাকে।
সাধারণভাবে গণমাধ্যম পরিবেশিত বার্তা বা
সংবাদ পরিচিত বা অপরিচিত অসংখ্য
জনগণের মাঝে যে যোগাযোগ ঘটায় তাই
গণযোগাযোগ।
সাধারণত গণ যোগাযোগ বলতে কোন গণ যোগাযোগ উৎস দ্বারা মানুষের কাছে কোন প্রকার বার্তা পৌঁছানোকে বোঝায়। বর্তমান বিশ্বে প্রযু্ক্তির ব্যাপক উন্নতি হওয়ায় গণ যোগাযোগ ব্যপকভাবে বিস্তার লাভ করেছে।
গির্জা
গির্জা বা গীর্জ্জা খ্রিষ্টানদের গণউপাসনালয়, যেখানে খ্রিস্ট সম্প্রদায়ের সভ্যরা সমবেত হয়ে ঈশ্বরের আরাধনা করেন। ২য় খ্রিস্টাব্দ পর্যন্ত খ্রিস্ট ধর্মালম্বদের কোন গণ উপাসনা মন্দির স্থাপিত হয়নি, উপাসনা ছিল একান্ত বিষয়। যীশু খ্রিস্টের তিরোধানের পর তাঁর অনুসারীরা নিজ গৃহে, দূর প্রান্তরে, নির্জন সমাধি ক্ষেত্রে ইত্যাকার স্থানে, একান্তে, ঈশ্বরের উপাসনা করতেন।
গির্জা শব্দটির ইংরেজী প্রতিশব্দ Church, যার ব্যুৎপত্তি গ্রিক থেকে এবং অর্থ "ঈশ্বরের মন্দির"।, তবে পরবর্তীতে ইংরেজী চার্চ বলতে খ্রিস্টের অনুসারীদের ধমদর্শন বুঝানো হয়, যেমন অর্থোডক্স চার্চ, ক্যাথলিক চার্চ, প্রোটেস্টান্ট চার্চ ইত্যাদি। খ্রিস্টানদের বাইবেলে গির্জা শব্দটি নেই। Tertullian এর লেখায় সর্বপ্রথম এই শব্দটি ব্যবহৃত হয় যাতে বোঝা যায় খ্রিস্টপরবর্তী ৩য় দশকে প্রথম গণউপসনালয় হিসাবে গির্জা প্রতিষ্ঠিত হয়েছিল।